Coronavirus Nih Hin Zawtnak Le Thihnak Lawng Silo In Nungna In A Kan Thah Cuahmah Ko – Chin World News Evening\nCoronavirus Nih Hin Zawtnak Le Thihnak Lawng Silo In Nungna In A Kan Thah Cuahmah Ko\nApril 23, 2020 Salai Van Thawngpang\nCoronavirus nih hin zawtnak le thihnak lawng silo in nungna in a kan thah cuahmah ko. Coronavirus ttih ruang ah minung 4.4 million renglo bak rian ngeilo in an um tthan cang. A tu tiang theihkhawhtawk ah hi zawtnak ruang i rian a ngeihlo ruang ah harnak a tong i unemployment benefits a halmi hi minung 26.4 million bak an tling cang tiah US Federal data nih a langhter. Hihi US ramchung thilcang lawng a si rih.\nKan hnulei zarhnga chung ah khan American ramchung rianttuantu zatuak hleiruk (16%) nih an rian an chuahtaak cang. Hi bantuk in a kal chin lengmang ah cun Amecian economic a tum thluahmah khomi a si. Ram tampi ah cun coronavirus ttih ruang ah rianttuannak company vialte an khaar thluahmah cang hna. Coronavirus nih hin zawtnak le thihnak lawng silo in kan nungna in a kan dolh cuahmah ko.\nA tu tiang theih khawhtawk ah hi novel coronavirua zawtnak a ngeimi hi vawleicung ah minung 2,661,518 renglo an si cang. Cu chung ah hi zawtnak a thihpi cangmi hna hi minung 185,504 renglo an phan cang. Hi zawtnak a ngeiko nain a dam tthancang an timi hna hi minung 730,843 an si ti a si. A tu tiang rih ah cun US hi zawtnak a tam biknak ram an si. US ramchung ah hi zawtnak a ngeimi hi 849,094 an tling cang. Cu chung ah damh tthan khawhmi hi minung 84,050 lawng an si rih i hi zawtnak a thihpi cangmi hi minung 47,684 bak an tling cang tiah Worldometers nih an thanh. Ref: New York Post + Worldometers.info\nJapan PM Shinzo Abe A Lungrethei Ruangmang Cang Japan Hi Caanhar Taktak Chung Ah Kan Um Lio Caan A Si\nCoronavirus Ruang Lawng Silo In Thlichia Ruang Ah US Ram Ah A Thimi An Karh Chin Lengmang


Maryland State Um Mi Hna Caah Cun Zalen Nak Niceu A Tlang Ko Cang E, Nuam Taktak Cang Lai – Chin 11 News\nMaryland State Um Mi Hna Caah Cun Zalen Nak Niceu A Tlang Ko Cang E, Nuam Taktak Cang Lai\nThaizing [ 05/15/2020] zanlei suimilam 5:00 pm thawk in Maryland state cu on a si cang lai. Maryland Governor Lary Hogan nih ni 15 chung stay at home order a chuahmi cu a dih cang lai. Stay at home oder cu Safer at Home public health advisory timi nih a zulh lai. Mah phung hi White house coronavirus Task Force hna nih a serhmi guide line ningin a si. A dot khatnak, Stage one in onmi a si.\nMaryland chung in a ummi dawr le mall vialte cu on khawh a si cang lai, asinain minung 50% lawng luh khawh a si lai. Dawr chung luh tik ah mask i hruk ding, pe 6 dan in social distancing zulh a si lai. Tennis tuk, golf tuk, ngasio le tlangkai onh a si cang lai. Asi khawh ahcun innka hram le platform kam ah thil laak le ipek chanh kha cozah nih thazang kan pek an ti.\nManufacturing pawl zong on a si lai. Sam mehnak, tin riamnak cu appointment lawng in kal khawh a si lai. Saram chiahnak, zuarnak dawr, motor tawlnak, pharmarcy, Bank le art galleries zong on a si lai nain minung 50% lawng luhter khawh a si lai.\nBiakinn le inn ah pumhnak tuah khawh a si lai nain minung 50% lawng luh khawh a si lai. Asikhawh ahcun inn leng pumh hi tha pek a si.\nRestaurant, Gym le Theaters cu khar a si rih lai.


CRPH nih Mandalay inn kaang hartong a bawmh hna | The Chin Express\nCRPH nih Mandalay inn kaang hartong a bawmh hna\nZarhteni ah Mandalay ramṭhen Pyi Kyi Takhun khua ah inn 70 leng a kangh caah umnak ngeilo rammi hna cu tangka kan bawmh hna, Rampumpi Hluttaw Aiawhtu Kawmiṭi (CRPH) nih a thanh.\nPyi Kyi Takhun khua ah inn 70 leng a kangh caah minung 257 cu umnak inn ngei loin an vai.\nCRPH nih, “Zatlang Zokhenhnak, Khamhnak le Ṭhialkamnak Vuanci Zung kan dirhmi cu ramchung ah harnak a tongmi mipi thleidannak um lo tein a lamkip in a bawmtu ding vuanci zung asi,” ati.\n“Atu lio cu ralkap nih uknak a kan chuh caah kanmah CRPH nih kan dirhmi vuanci zung cu rian pical ṭuan kho lo dingin a phunphun in kham le tlerh a tong.\n“Ralkap nih uknak chuh ruangah minung tuahmi harnak phunkip fak piin tuar cio asi, inn kaang ruangah harnak a tongmi hna hi an tuar khun. Inn kaang ruangah inn ngeilo mi hna cu harnak tampi lakah CPRH dirhmi vuanci zung nih mipi sin in hmuhmi tangka ting 70 a bawmh hna.\n“CRPH le Zatlang Zohkhenhnak, Khamhnak le Ṭhialkamnak Vuanci Zung nih, ralkap uknak chuh chungah a nunnak liammi hna, hliam a tuarmi hna, tukvelh le hrem a tongmi hna le palh lo buin tlaih a tongmi hna, harnak a tongmi ngakchia, pumtlamtlinglo, nu, tar le nan chungkhar dihlak nan tuarnak kan in tuarpi hna i kan in dirkamh zungzal hna. Hartongmi pawl zong bawmh an hauh rih caah pehzulh in bawmh kan i zuam rih lai tiah thawng kan in thanh hna,” ati.\nHmasa thawngpangCNF telh in hriamtlai phu 16 cu ‘mipi veng hna uh’ tiin GSCN nih a nawl hna\nHnu thawngpangTrump: Nan ka ngai cang maw?


Pu Chan Hre cu Ralhrang Lungput a ngeih caah Khua kan kir ngam ti lo, kan ningṭi tuk-VIDEO – Chin World News Evening\nOctober 19, 2020 October 19, 2020 Salai Van Chin News\nThantlang peng, Surngen khuami 3; Pu Lian Mang, Pu Van Peng le Pu Cin Thawng cu Surngen ohsuh bawi Pu Chan Hre le a tapeh pawl nih thi dengin an velh hna caah sizung an phan.\nPu Lian Mang cu a kehlei mit tangah fak tukin an hliam i a mit thahri a cat, Hakha Sizung nih operation a tuah. Pu Van Peng zong a hmai ah thisen an chuah dih pinah a hnakruh 2 an khiah i Hakha Sizung a phan ve. Atutiang a dam rih lo.\nCozah nih Surngen khua bawmhnak a pekmi tangka ting tampi cu ohsuh bawi Pu Chan Hre nih khuami le khua caah hmang loin amah pumpak caah aa fir lengmang nak kong le vuak a tongmi hna nih Video in fianternak an chimmi von ngaih cu zaangfak taktak an si.\n“Thil sining cu kan chim dih cang ko i hmaihlei zeitin dah kan um lai ti le kan ṭhut dir lai ti cu cunglei nawlngeitu cozah nih a ṭhatṭhatnak le a herhning in hma nan kan lak piak uh,”tiah Pu Cin Thawng nih cun a chim chap.\nCozah nih aa tlak ningin hremnak an peek hnanak hnga SHARE cio hna usih.


SAC ralhrang nih mindat mipi caah thil tha lo taktak an tuah. – Lai Lungrawn Post\nSAC ralhrang nih mindat mipi caah thil tha lo taktak an tuah.\nMindat ah rallokap hna nih facang phorh lo ding in ri an khiah piak hna caah facang a dih Chin ramkulh Mindat peng ah facang phorhnak nawl cu rallokap hna nih ri an khiah caah a dang khua in facang nan rak phorh a si ahcun minung pakhat caah facang pyi 10 cio lawng nan phorh lai tiah ri an khiah piak hna.\nChuahluhnak gate ah an checktuk caah phone hna an check i an tlaih mi hna hi nifatin pehzulh in an um.Tu lio Mindat khua chung ah facang le Datsi, Diesel hna a dih.\nA hlan ahcun khua chungah facang zuarnak nawl minthut he facang tun 10 tiang luhpi a ngah than.Atu cu khuachung ah facang zuar a ngah ti lo. Kyout Htu in facang va cawk ah minung pakhat ah pyi 10 lawng phorh nak nawl a um “tiah Mindat khua mi pakhat nih a chim.Tu lio cu rallokap hna nih khuami hna cu an tlaoh hna i an thil /pawta an phorh ter hna i chungkhar cazin an check tiah theih a si the chin post.\nThawngdang Ralhrangbu Nih Palek Pawl Cu A Thlithup In Thah Dingin Nawl A Chuah Ralhrangbu No 1 Bureau of Special Operation BSO nih Pyusawthi hna sin ah palek hna a thlithupin thah ding biathli an kuat mi cu social media cahmai ah a chuak.\nHi cakuat he pehtlaih in a dik le dik lo fehter khawh a si lo nain mah ca hi cunglei nawlpek nak he No. 1 BSO lutlai duh bochohkyi Tay Zar Kyaw nih minthut in August 12 ah kuat mi a si.\nCopy hi Yangon military securiry Yangon command commander No 5 BSO commander Lt Gen Thet Pone le No 6 BSO commander Lt Gen Tan Hlaing hna pek chih an si the chin post.\nThawngdang Chin ramkulh Mindat khua pawng ah ralhrang phu hna nih an doh hna caah nizan August 13 ah CDF-Mindat he kaphnih kar kahdohnak a chuak.Nikhat chungah ralzaam dirhmun in minung 4000 tluk an zaam tiah CDF-Mindat lei thawngchimnak nawlngei tu pakhat nih a chim.Cun ralhrang phu hna nih khuachung mi hna cu a ruang um lo in an tlaih hna, paw-ta an suai hna tiah theih a si.\n“Nizan meng 13 kahdohnak a chuak.Atu hi a deih lio a si nain, zeitik dah an thok than lai chim khawh a si lo. Anmah lei in phuhnih in khuachung tiang hmunhma lak in an doh. Voikhat nak dohnak ahcun ralzaam hi za renglo lawng an si.Voihnihnak ahcun Shiat khua pawng hrawng an zaam cio caah 4000 hrawng an si.Nizaan ah khuami minung 4 hrawng an tlaih hna , an thilri zong an phorh ter hna ,khua chung inn hna zong an hrawh” tiah CDF-Mindat in chimnak nawlngeitu nih a chim.\nNizaan kahdohnak a chuah ningcang hi Mindat khua nitlaklei Matupi ram lei lam ah ralhrang minung thazaang 100 hrawng in phukhat, Mindat khuachak lei Shiat khua le in phukhat tiah ramri lonh in an rat caah CDF-Mindat lei nih an mah an i vennak ah kaphnih kar kahdohnak a chuah hi a si.\nKahdohnak ah ralhrang phu lei in RPG hriamngan zong an hman.Kaphnih ah thih nak a um lo nain CDF-Mindat lei in minung 2 hliam an tuar, ralhrang phu lei thawng fiang theih a si rih lo.\nRalhrang phu hna nih Mindat khua cu ramri lonh in an doh hna leng ah ralzaam mipi hna caah eiding, sii-ai phorhnak motor lam pi cu an phih, cun khuachung inn le inn-ka hna cu hrawk in, ni fa tin inn chung thilri cu hramhram in an fir tiah khua mi hna nih an chim the chin post.\nThawngtha taktak Min Aung Hliang cu ralhrang ceilak nih an zamtak\nKawlram mipi caah thawngpang tha taktak a chuak cang


Rakhine mipi dirpi nak thawngin AA pawl nih an ram chungah Sakhan an ngeih khawh – Chin 7 News\nKawl ralkap le Rakhine ralkap AA pawl hi nifatin ti awk an i kaap , kap hnih lei ralkap a thimi hrimhrim an tam tuk cang. Anmah AA lei chim nak hoi hna cun Kawl ralkap kan thahmi hna hi a thong leng kai an si cang an ti. Si nain kawl ralkap lei nih an cohlang ve lo, a si kho lo a thimi cu an um nain cu zat cu an phan kho lo hrimhrim an ti ve.\nA taktak cun AA pawl hi an ram Rakhine mipi nih tha a pek tukmi hna an si. An ram chungah AA sakhan tampi an sak, AA pawl duh tawk in an um. A ngaingai ti cun Rakhine ram chungah Kawl ralkap nih AA pawl sakhan sak lo ding , um bak lo ding an timi a si. Cucu hnatlaknak hrimhrim an tuahmi a si. A sinain Rakhine mipi lungtlinnak he AA pawl an ram chaklei pengkulh hrawngah sakhan tampi an sak ko.\nNai tan zongah chaklei Minpyae pengah an i kaap i Kawl ralkap tamlak an thi. Cu a thimi lak hmanh cun Kawl ralkap lei ralbawi Tatyin hmu 2 an thi. Kawl ralkap nih hmunka kip loin AA pawl an kham dih hna. Heh tiah nifa ti awk ralkap thazang a thlah peng ve. Sinain AA a zei poi lo. Kum 2 kum 3 chung cu ei awk le din awk, raltuknak hriamnam tling kan ngei ko an ti salam ve. Nikum nak zong in tukum chungah an i kah a tam taktak. Ref;Irrawaddy


MINO CAAH THAWNGPANG TTHA, AUSTRALIA LOTHLAWH VISA – The Chinlung Post\nThawngpang dang:Ralhrang kawlralkap thluak cu khuaruahhar taktak asi ko. Video bak in an lih le hrawkhrawl in PDF an tlaihnak zuk bak in an i langhter. Video an i thlaknak lakphak dawr ah thilcang konghe pehtlaiin mit bak in a hmutu pakhat nih a chimmi cu an tlaih taktak mi an si lo. An mah le anmah lem an can sawhsawh mi khi a si. Ramdang kuat ding asi lo ahcun an thawngpang zamhnak ah an langhter dingmi asi tiah a chim.


Myanmar Idol Winner caah zum mi ve ve, Esther le Aye Phyu Phyu ah kawlpawl nih an duh deuh mi – Thechinlungnews\nMyanmar Idol Winner caah zum mi ve ve, Esther le Aye Phyu Phyu ah kawlpawl nih an duh deuh mi\nTop 9 i zuamnak ah Esther le Aye PhyuPhyu an performance cu theih dih a si cang. An aw a that ning le hlasak an thiam ning zong theih dih asi cang. Esther le Aye Phyu Phyu hi cu fawtein top 3 tiang an kai lai ti kha zum cia an si. Winner laksawng hi a ho nih dah a lak lai ti kong ah mi tampi nih an hmuhning le ruah ning a khat kho ti lo. Esther hi kan thieh cia bantuk in Chin Idol winner laksawng a kan lakpiak tu a si.\nHlasak a thiamning le a performance a that ning cu chim a hau lo. Aye Phyu Phyu hi hlasak thiam ve tuk mi a si, Top 9 ah kawl hla special tuk in a vun sak mi cu uar lo awk a tha lo. A hlasak mi kha kawl hla tha tuk mi le a aw dang dang i a um mi a si i, Judge pawl zong nih an uar tak tak mi a si. Kawl pawl tam deuh nih an chim ning ah cun Esther nakin Aye Phyu Phyu hi winner caah a tlak deuh an ti i, Aye Phyu Phyu hi winner caah a duh mi an tam deuh cang. Natein top 9 lawng a si caah thil a thleng kho lengmang mi a si caah Aye Phyu Phyu zong winner a si lai ti chimh khawh zong a si hlei lo\nTonzang peng sianginn sayamah pakhat meithal in an kah thah: Chin ramkulh Tonzang myone Tuivial Zang khuate ah primary sianginn cachim sayamah pakhat cu India ram Manipur rammi Kahte miphun pakhat nih meithal in a kah i a nunnak a liam tiah theih a si. Chin ramkulh Tonzang peng Tuivialzang khuate ah sianginn cachim tu sayamah rian a tuanmi Dim Lun Mang ( kum 27 ) cu November 17, 2019 zan sml 9:30 hrawng ah Manipur Kahte miphun pakhat a simi Vinok Binok timi pa nih meithal in a kah i a nunnak a liam tiah an chim.\nPrimary Sianginn cachim tu sayamah Dim Lun Mang hi siangngakchia pahnih he an um. Manipur pa he hin a hlan ah buainak an rak ngei cang. Bia an rak i el bal cang. Zeibantuk dah an buai timi tu cu ka thei lo. Meithal in a kah i Kahte pa cu India ram lei ah a zam diam tiah Tuivialzang khuabawi pa nih a chim. Tuivialzang khua hi Chin state le India ramri ah a ummi a si. Inn 14 hrawng an si.\nTedim nu zong Kahte pa nih tampi an thit hna i lamnaih ngai in a ummi an si. Tuvialzang khua in Phalong pakhat hrawng hei kal ahcun India ram ah phanh colh a si. Sayamah Dim lUn Mang a ruak cu Khaikam sizung lei ah an kalpi. A mah cu Khaikam ah a ummi an si i Tuvialzang khuate ah Primary sianginn cachim rian a rak tuanmi a si. A poi tuk hringhran ee. Tantakmi chungkhar Pathian nih an ngaihchiatnak hnem ko hna seh.\nBe the first to comment on "Myanmar Idol Winner caah zum mi ve ve, Esther le Aye Phyu Phyu ah kawlpawl nih an duh deuh mi"


Benjamin Netanyahu Sawmnak Cu Gantz Nih A Cohlanpiak Duh Lo – Chin World News Evening\nSeptember 20, 2019 Salai Van World News\nIsrael PM (incumbent) Benjamin Netanyahu nih “Blue and White” party hruaitu Gen. BENNY GANTZ a hruaimi party ah i fonh in, Israel ram cozah thar “Unity Gov’t” ser ding in a sawm nain Benny Gantz cu a sawmnak cu a cophanpiak duh lo. Mah hi ruangah Israel ram nih kum khat chung ah General Election voithum khelte ngaih khawh men. sinain, President Reuvin Rivlin nih cun PM sinak rian a tlai lio mi Benjamin Netanyahu cozah thar a ser khawh ttung lo ahcun Benny Gantz hi cozah thar dirhpi ding in a sawm lai,”tiah zumh cio a si.\nLikud party le a ttuanpi Shas party, United Torah Jewish party le Orthodox nationalist Yanima party hna nih cun Neyanyahu nih a hruai lomi cozah dang rianttuannak dirpi an timh lonak kong cu ttial in thanhnak an tuah ve ti a si. Left-wing liberal Benny Gantz phu le a ttuanpi Democratic Camp, Labor party le Gesher hna le Arab Joint List nih cun Benny Gantz hi dirpi an duh i, cun Yisrael Beitunu party Avigdor Lieberman hruaimi hna zong nih an dirpi a si ve ahcun Israel ram nihPM thar dang an hmuh khawh mi a si.\nAvigdor Lieberman nih hin Sunday ah hin President Reuvin Rivlin a hmuh lai i, thil um tu ning a fiang dih lai tiin zumh a si. Cu lio ah Benjamin Netanyahu belte Oct 2-3-ah Court ah eihmuarnak le phaisa ning cang lo hmannak (fraud) kong ah biahalnak ngaih ding in Attorney General nih thanhnak a tuah ve.\nLikud party hi Kulanu party nih hmunkhat rianttuan piin, April 9 lio thimnak ah khan seats 4 an hmuh hi si. Right-wing party Likud tu nih hin April i thim lio nak in seat 35 chung in 32 lawng an hmuh i, mipi hna nih kum 10 chung a bawi cang mi Benjamin Netanyahu rianttuannak hi an duh tuk ti lo timi a lang. Hi kongah President Rivlin nih cun zerh 6 chung in cozah ser kho an um lo ahcun, Knesset thimnak a tuah tthan lai. Sinain PM Netanyahu tu nih cun thimnak tuah tthan hi a duh ti lo ti chim in, Benny Gantz hi “Unity Gov’t” dirhpi dingin a sawm nain Gantz nih Benjamin Netanyahu sawmnak cu a hnawlpiak diam.\nBenny Gantz, Benjamin Netanyahu le Reuvin Rivlin hna cu nizan ah Jerusalem i Mt. Herzl hmun i President tthing a thi cang mi, Shimon Peres philhlonak caan hmannak hmun ah an i hmu. Ehud Barak le Shimon Peres nih hin term canceo ah PM an rak i thlen bal bantukin, PM Netanyahu zong nih Gantz he cozah i hrawm ding in a duh nain cu a saduhthahnak cu tlin khawh dawh si ti lo.


Thikai A Ngeimi Hna Nih Minutes 10 Chung Ah Na Thi Norml Ter Than Khawhnak Phun 5 – Onlinenungak\nThikai A Ngei Mi Nih Theih Awk A Herh Mi Minutes 10 Chung Fawi Tein Tum Ternak\nAtu le atu lu a fahter, Thabat a fawiter, Tang a phih leng ah Thikai na hmanh a si ah cu mah pawl kha Na mitkuh a vuai lo caah le, Na lungretheih ca le, Na weigh a tam caah tibantuk khan a cang kho mi a su. zei bantuk ruang a va si hmanh zong ah Pumpak in thikai na ngei, cu inn ah tar nu tar pa thi kai an ngei ti bantuk acan a si ah cun a tang lei langhter mi pawl banntuk hin minutes 10 chung ah na thai kai mi narmal tein tuah thannak ning hin rak tuah ve tiah sia herhnak he kan sawm hna.\n1. Hnakha Hnu lei Na hnawng Hmeh Piak\nHnakhaw hram a hnu lei in duh sah tein hmeh piak ah cun thikal a that ter na သွေးဖိအား a tam mi kha a tum ter lai. mah hnu cun na kut kha duh sah tein an tum lai i duhsah tein an samh a si ah cun na thikai na lungmih pawl khaw a rannak in a thatter lai.\n2.Na Keh Lei Hnar Kua In lawng in na thawn na dawp piak lai.\nNa orhlei hnar kua kha na phi lai i, na keh lai hnar awng lawng in na thaw na dawp lai, cu ti na tuah tik ah ding tein na thu lei i na hnawng kha ding tein na chiah lai, cu ti na tuah tik ah သွေးဖိအားတိုး mi kha a tlak ter colh lai.\n3. Ti Hraikhat Na Din Piak Lai\nMinu kan pum nih hin Ti Dat a herh tik ah Thli le Thi hi a kai ter. mah ca ah cun na thi kai tik ah na thawpi fak piin na dawp pah ah ti hraikhat in na din piak lai.\n4.Na thal In ding tein na it lai\nNa thi kai le cangka in tuang par ah na it lai i, na pum na dinh ter lai, na mit na chinh lai i, duhsah tein na thawh na dawp i na chuah ah cun na thi kal punghman tein a kal ter than in na thi kai mi kha duhsah tein a tum ter.\n5. Na Ke Kha Tilum ah na Ciah Piak Lai\nNa thi a kai lio ah cu na hnawng le na lu kha na lum ter lai lo a dai in na chiah piak a hau. cun khengkuar chung ah ti lumphul in na chiah lai i na ke kha minutes 15 na ciah piak a si ah cun na thi kal vial te kha a normal colh lai i na thi kai kha a tum colh lai.\nRuah lo piin na thi a kai i tah awk hngalh lo ah si hna kan ding mh nak in a tha deuh mi cu na thi a kai ti na theih bak in a cung lei langhter mi panga chung ah na fawih bik mi pakhat kha a rannak in tuah piak ah cun na thi kai mi kha in hau lo in chikhat ah a tum colh lai.\nCredit : MAY THAZIN HTOO


Mah Bia Cu Dah Ngai A Mak Ngai Ko Zeitindah Cozah Zung Rian Ting 20 Man Ziknawh Kan Hloh Lai — Chin Miphun Tlangau\nJuly 30, 2020 Salai Ephraim KNOWLEDGE 0\nCozah zung rian sawk tikah zung upa sin ah ‘ting 20’ in cawk a si ti cu an chim cio, cozah upa zong nih an thei ve ko lai nain tuni tiang an hloh kho lo. Zeitin kan doh kun lai?Kei cu a fawi ngai ko ka ti, cozah nih eihmuar doh an duh taktak le duh taktak lo cung ah aa hngat ko. Cozah zung rian a lawn tik poah ah a sawktu an ngahmi degree aa khat dih tawn caah thim a har.\nNain English, general knowledge le zung rian he aa pehtlaimi knowledge pawl test khawh an si.Test nak ah ca fir a um lonak ding le question an theih cia lonak ding ah a felmi tawlreltu phu cu a um hau, tawlreltu chungtel ah zung upa telh loin a felmi midang an si a hau hnga(CCU cachimhtu zong nih tuanvo an lak khawh ko lai).\nResult an thanh tikah aho nih mark zeizat a hmuh timi zong a sawktu dihlak hmuh in thanh awk a si hnga, transparency a um ahcun an lungtling cio ko lai. Hiti lam in a fit bikmi thim khawh a si.Thiamnak test zong a hau lo, degree an ngei cio ko caah a poi lo an ti belte ahcun sining nih a tlinh i a sawktu poahpoah kha ‘awngbali’ zuhter lawlaw ding a si ko, awngbali zuh ahcun lungtlin lo a um lai lo, ziknawh eihmuar zong a um bak lai lo.\nRef:Salai Lungthli Tum Fb Cahmai\nNLD caah thawngchia achuak chin lengmang ko Kawlram Kayah state mipi nih NLD vote lo ding ti a si t’han


Kawl Miphun Ta A Si Mi NLD Cu Zeidah Asi? Salai Peng Hlawn Ceu — Chin Miphun Tlangau\nJuly 2, 2020 Salai Ephraim MYANMAR 0\nKa tlangtar chung ka luh hlanah Union of Myanmar timi Ramkong Myanmar/Kan ram komh sining kong tawi tein kafianh talai. Union of Myanmar aa thoknak cu 1948 kum Mirang kuttang in luatnak phuan ri khan asi. Asinain Kawl nihcun AD-1000 hrawng in tulio Union of Myanmar ram hi rakser asi cang tiah serchom tuanbia in Tlangcungmi le anmah Kawl pawl lila kha kan thluak an rak kan tawl. Cu thluaktawlnak ah a pilmi nihcun 1948 kum i Mirang kut in Kawl kut ah Tlangcungmi kan pil kha an i fianglo i nihin tiang Kawl fah chommi tiltawt ah kan i lunghmuih khim. Curuang ahcun kan ram Chinland teah Kawl pennak fehtertu USDP le NLD parties ah an i phah khim, Khah ka bia asua suallai tlangtar tuah ka lut lai.\n1. NLD timi cu National League for Democracy (အမျိုးသား ဒီမိုကရေစီ)/Miphun caah Democracy” tikhi asi tiah a fiannak in kan leh hnga. Asi ahcun “N” nih a sawhmi le a rawlhmi National khi zeidah asi hnga? Union of Myanmar ahhin One Nation (Miphun pakhat) inmaw kan um “Multi-Nation combine/Miphun hna fonhmi” indah kan um tihi ruah ahau. Union of Myanmar cu Nations > Combine =Union in sermi Miphun hna fonh in dirhmi Ramkomh asi. Asinain NLD nih 2016-2020 chung Union of Myanmar a hruainak i a hmanmi policy zoh tikah Nations > combine = Union policy siloin One Nation lead policy or Unitary policy asi deuh. Cucahcun NLD party i “N” nih a kalpi mi policy cu One Nation policy asi ticu 2015 Kan ram thimnak result i Arakan ramthen le Shan ramthen nih fiang tein a langhter.\n2. “D” timi Democracy timi khi zoh rih usih. Union of Myanmar cu 1948 in aa form mi asi kan ti cang khah, vantuk in cu aa sem ri bakin ramchung dothlennak a chuak colh i kum 70 leng tiang hmih khawhlo in a alh. Cutin hriamnam tlaih dothlennak ral a thawhnak aruang cu Democracy ruangah silo in Combine > nations > build > Union tiah kan timi Miphun aa dangmi nih i fonh in dirhmi asi mi kan ram kha mi tam u asi mi Kawl pawl nih Union/Ramkomh a ser tti mi miphun fa/tlawm deuh pawl kha ke tang ah chiah in uk le hruai duhnak lungthin in kalpi asi caah asi. Cu ruahnak le hruainak in a chuakmi ramchung ral a daihter tu taktak cu Democracy silo in self-determination a pe tu Federal Union/Mah te khuakhan lairel khawhnak a pe khotu Ramkomh sernak longlong hi asi.\n3.Cun NLD nih aa kenmi thanhtar khi zoh rih u sih. Miphun pakhat sinak a hmuhsak mi “Arfi” rang tangah Kawl mi nih an miphun hmelchunh ah an hmanmi “Awtaw” zukcuang asi.Cucahcun NLD nih a sawhmi le a kalpi mi cu Union of Myanmar chungah miphun tam asi mi Kawl miphun kuttang ah miphun fa pawl chiah in hruai camcin hna nak phunglam kha asi. phundang in kanchim ahcun Union of Myanmar/Ramkomh ram kha Unitary of Myanmar/Miphun pakhat sinak in hruaimi ram ah siter kha asi.Ka biatlang komhnak ah 1948 in 2020 tiang Kawl nih hlenning phun tling in an kan hlen cang i 2020 pinlei tal ah hin cun Kawl hlenning/ Kawl ngian hi Chin miphun nih i fian a cu cang.\nBiapeh: Ram khel ah Mit Dei ti cu Hihi asi. Harvard le Oxford University ah Ph. D lak mi nih LAI a rel lo dakaw. Nuhrin thluak a tlawm tuk mi hna degree lak cu Phenomena Head Damage tu an si deuh I an thluak le Lungput a sifah tuk ve. Cawnnak Sang Science Degree cu an lak phawt ko nain Knowledge le Technology nih a Kal Tak hna. Lairam ah Tu lio a Hrang I a Hui mi Ramkhel Zawng Keng phun khi si ko hmet cu.Kawl te nih Tlangcung mi phun an kan hmuh ning cu: Nunnak thisen Rawnh ding kha Sohot in thlitum chawm in thli tu an kan pe. Thinlung Nunnak cu thisen asi ko nain NLD Sohot hmang in Kawl te nih KANPI LE an Setan Ngian in thli tu an kan pe.\nChin State Hluttaw and Government a chuah kho nak caah Chin Party vialte nih (Fixing) tuah a herh


Thantlang peng Khualhring Tlang, Tihbual le Mualkai karlak ah ralhrang ralkap le CNA an i kap tiah khuami sin in thawng kan theih!\nAtu te kha an i kah bak asi i a thi le hliamtuarmizeihmanh a fiang rih lo!\nA hnuah thawnpang update kan vun tuah than lai!Cakilh: Nawl ngeitu hna siannak in kan thlah mi asi.The Chin Post\nSenthang a khua kip in kan him ti lo,kan zoh sawh hlah u-Laitlang cu furpi asi cang. Furpi lakah cangvut le ruahsur atam cang lai. Culakah , ngakchia le tar tiang in ramtang an lut cang. Kan him ti lo.\nZeiruangah Senthang le Halkha peng le Mindat tluk lawng nih ralkap hi fakkhun in kan doh dirkanh hnga. Adang pengtlang, laitlang vialte tah?\nTihni, June 3 lio ah senthang kan naupa nih ralkap ruangah akan liamtak. Cucu, Matupi lei Halkha lei panh in a ra mi ralkap cu aho pengdang zong nih an rak dirkanh hna lo i, tluangte in Senthang ram an rak phan. Nain, Senthang ram an lamh bak ah CDF Senthang nih an rak dirkanh colh hna.\nZiah, Senthang le Halkha peng le mindat hrawng nih dah laitlang hi kan daw khun hnga. Siloah, miraltha bik cu maw kan si hnga. Asilaoh, kan i palh dah.\nPengtlang dang zong nih senthang mipi kan bawm cio u. Siloah, nan thazaang in , kan khua ram tiang nan ti khawhlo hmanh ah, nan khua le peng cio ralkap cu nan zoh sawh awk hrim an si ve lo. Cucu, akenkip in kan tanti a hauh nak. Culocun, atuar mi nih kan tuar tuk lio ah, cheukhat daite um cu a tha lo.\nMidang lawng bochan loin..mahte in cawlcangh cio in,cutin, ralkap zong an thazaang tlawm lai, an thinphang deuh lai,fawi deuh in ralhrang hi tei an si ko lai.Credit-J Duhlenthang Thianhlun\nBreaking News Thantlang peng Khualhring Tlang, Tihbual le Mualkai karlak ah ralhrang ralkap le CNA an i kap tiah khuami sin in thawng kan theih!


Trump caah:Teinak lam a fiangtuk mi’USA laipa nih a phuan cang’Thawngpang thabak si. – Lai Lungrawn Post\nDecember 10, 2020 December 10, 2020 admin Theihtlei\nTrump ca ah a fiang tukmi teinak lam: Texas pine nih Georgia, Pennsylvania, Michigan le Wisconsin pine pawl tazaa cuai hna\nHi Texas pine nih taza a cuainak hna hi theih a fawimite a si ko. Mee deu tbk, mee firmi tbk le mee relnak seh tbk zeihmanh aa tel lo. Sihmanhsehlaw hi taza a cuainak hna hi Democrat pawl nih an leh duh baklomi le an leh khawh bak lomi an si. Cu hna cu zeidah an si kan hun zok tti hna lai. A tangah ka taarmi video clip ah Texas pine Attroney General Ken Paxton nih a chimmi le ca dang cherhchan in hi ca hi ka ttial.\n1 Electoral college clause\n2 Equal Protection Clause\n3Remedy in the lawsuit\nA cungah ka langhtermi thil pathum hi US phunghrampi kal ning taktak cu a si. Cucaah Texas pine nih a chauhpimi hi Supreme Court ah cun teinak hmuh dawh a si ko. Atu ah cun Louisiana pine zong nih Texas leiah ttang in Georgia, Pennsylvania, Michigan le Wisconsin kha taza cuai a timh ve hna.Cucaah Trump nih teinak a hmuh dingmi hi a fiang chin thluahmah ko cang.\nThawngpang dang:Tuni ah khan Georgia Rally neihnak ah Melania Trump biachim mi cu uar um kho taktak. A pasal Donald Trump thazaang a pek dan hi uar um tuk hring hran ko. Melania Trump nihcun a pasal Donald Trump thazaang a pek nak cu mah ti hin a langhter, a tawinak in atanglei ah kan van langhter lai.Mah ti hin Melania Trump nihcun a chim”hi ka hmun i kan mah thazaang na kan pek nak caah a rak ra mi vialte nan dih lak cung ah lunglawmhnak tampi ka ngei.


Thantlang Khuachungah Vok An Pul: Thlakhat Chung Ah Vok 50 Tluk An Thi Cang – Chin World News Evening\nThantlang khuachung ah 2020 Febuary thla dih lai hrawng in April thla thok tiang ah vok 50 tluk an thi cang tiah tuanvo ngeitu sin theih a si.“Vok sii ka chunhnak hi kum 30 tluk a si cang, cu chungah a tukum tluk in vok a thi mi ka hngal rih lo. Atu zong hi ni vok a zaw mi le a zaw lai tiphan ah sni chiar te sii chunh ah kaa chok peng ko. Vok an zawt hi Febuary thla dih lai in khan aa thok i April thlathok tiang ah vok 50 deng an thi cang. A tu lio cu sii chun mi lawng te an si ko hna. Hi nak in a thi mi zong an karh kho rih.”tiah vok sii chun saya pakhat nih TCP ah a chim.\nVok a thi mi chungah hin sum 4 in a cunglei deuh an si hna. Hi vok zawtnak hi zeitin dah aa thok ning a si timi le zeibantuk sii in dah damh khawh an si timi thei a si rih lo. Nain micheu nih an vok a zaw sual lai ti phan ah a hlankan runvennak sii le Vitamin tibantuk zong an chunh cia cio hna. Inn khat ah vok li/nga tiang aa zuat mi hna zong an dih lak in a thi dih i lamhla pi ah vawlei cawh in an phum hna tiah theih a si. Credit: The Chinland Post\nThawngpang dang rak rel chih: Coronavirus hi hlan deuh ahcun airports, flights cung le zapi itonnak Station tbk ahhin i char bik a si. Asinain, airport a king cang. Travellers pawl tam deuh an tlung cang. Non-essential offices, stores le Restaurant vialte zong zarh 2 renglo an khar cang.\nCucaah, tulio Virus an icharbik nak a si lai tiah an zumhmi cu “glossaries store” le Gas Station a si cang. Cucaah, dawr nan kal ahcun glove ihruk a tha. Hmur ihup a tha. Hmai itong baklo ding hrial a tha. Kut Ikholh colh a tha. A tuletu kal lo dingin bazar voikhat kai ah tampi in icaw cia a tha. Credit: Zasang Cinzah\nNote: Hmanthlak hi Google ta kan lakchinmi a si. Anmah nih an hmanthlak an tar lem lo caah kanmah nih a remcan ning in kan vun tarchinmi a si.


Samaria mitha hna nih Chinmi COVID-19 mizaw zohkhenhnak an kan bawmh lai | The Chin Express\nSamaria mitha hna nih Chinmi COVID-19 mizaw zohkhenhnak an kan bawmh lai\nChin miphun nih a thuk bikmi muihnak kan ton lio le Pathian rian tuan tu hna,kan hawi dawt hna nih pakhat hnu pakhat an kan liam tak nak thawng cu Christina nih a theih tiah a ngeihchia tuk ve. Samaria mi tha ban tuk in Chin miphun caah thlacam nak lawng si lo in bomhnak tampi a kan tuah piak cang.\nSingapore ram um mi New Creation Church le Rev. Thawng Tha Thang he voi hnih tiang bia ruahnak kan ngei. Chin miphun Covid-19 zawtnak, i zohkhenh nak kong ah New Creation Church nih bawmh ding in hnatlaknak kan tuah cang.\nNew Creation Church Pastor pa nih “tutan ah Full Gospel Assembly Church ah Oxygen concentrators pathum le food pack 100 ca nan bawnh hna lai, a tang mi cu nangmah nih atha lai nan tinak Yangon, Kalaymyo, Chin ram le Kachin ram ah nan bawmh hna lai tiah” a kan ti.\nSingapore MAF hawikawm pawl zong nih oxygen concentrators, si le a dang dang covid centre ah hman ding mi pawl tam taktak an kan bomh cang. Singapore sibawi te le Dr Maureen he Covid-19 Response Centre ah dawt nak in miphun caah rian atuan mi sibawi te he zong bia ruahnak an ngeih cang.\nSingapore ram in a herh nak poh ah akan bawmchan tu Pu Ro Thawng cung ah siseh, hmun kip kaa kip in min langh ter lo in aa tel mi vialte nan cung zong ah lunglawmhnak chimcawklo kan ngei.\nChristina nih “bomhnak kan hmuh mi dihlak cu Covid\nZawt nak i zohkhenh nak ca lawng ah nan hman lai, tlamtling te le felfai te in nan hman khawh ah cun bomhnak dang zong kan hmuh rih lai “a kan ti.\nMiphun hawi le hna Bawipa nih a kan um pi lai, dinhmun ti pawng ah a kan hruai lai i thazaang thar an kan pek lai.\nTawlreltu: Pu Renny Ceu L Mang (Australia)\nHmasa thawngpangCDF nih Kawl Ralkap 50 leng an thah hna pinah meithal tampi an chuh hna\nHnu thawngpangUNHCR Malaysia: Selangor state cozah nih ralzaam le ramdangmi vialte an sang cio ah COVID-19 raikhamsi a chunh hna lai


TULUK CU THINPHAN DAILO BAK ASI CANG, PRESIDENT NIH BIA ACHIM CANG – The Chinlung Post\nTuluk cu timhtuahnak cu thinphan dailo bak asi cang. Tuluk president nih thatein a ralkap pawl hna cu biaro a vuih cang hna. Tuluk President Xi Jinping cu Guangdong Province ah a ummi Ralkap pawl hna cu a va vehvat hna. Cu vehvatnak a tuah lio ah a chimmi cu ramri kongah nan thinlung put daithlang hlah uh, nan ruahnak le nan thinlung vialte hna cu raltuk dingah timhcia in um peng uh tiah a chimh hna.\nTuluk cu atulio ah ramri konghe pehtlaiin ram innpa a simi India he biatak tein an karlak ah thawngpang a linhsat saling te a si. Ramri kongah atubantuk in Tuluk President nih a ralkap pawl biaro a vuih or a cah mi hna hi a sawhsawh thil asi lo. Ralkap pawl hna timhtuahnak sangbik he ready tein um cang uh tiah a chimh hna. Hi bia Chaozhou khuapi ah a ummi PLA Marine Corps hna sin ah a chim.\nHi konghe pehtlaiin Tuluk President Xi Jinping cu Shenzhen Special Economic Zone 40th Anniversary zong ah biachimnak angei rih ti asi. Naite ah khan rampi pahnih India le Tuluk ralkap lutlai hna cu suimilam 11 chung ton biaruahnak an ngei ti asi. Ton biaruahnak an ngeih hnu ah a tubantuk in Tuluk President nih a ralkap hna sin ah hi bia hi a chimmi asi.\nRampi pahnih ton biaruahnak hi a tlamtling ngaingai ko tiah an langhter a sinain ton biaruahnak an ngeih hnu ah India nih cawn nikhat ni ah khan Ladakh le Arunachal ah hlei pahleiruk bak onnak a tuah caah Tuluk hi an lungtlin lo pah caah asi lai tiah an zumh. India le Tuluk hi an i phomh taktak te hnga maw tiah minung tampi nih an cuanh cuahmah lio hna asi.\nRelchih thluak tthatnak kong: Ka thluak ttha seh tiah aduhmi paoh nih Putinan ei lengmang ding asi. Thiamsang hna nih dottletnak an tuahmi ah Puttinan hi thluak tthatnak asi tiah an hmuhchuah. Cucu lakphakti ah Puttinan an thlak mi in thluak tthatnak a si timi hi an hmuh chuah mi asi. Putinan cu Laimi zong nih kan duh ngaingai mi thil pakhat asi. Aman zong a fakmi thil a si lo. Cun Laimi tthenkhat hna nih cun kanmah le inn pawngkam ah kan cin cio hna i, a ei hmanh kan ei cawk lo.\nLaimi tampi nih kan theih ning cun Putinan hi mitkuh thawtnak asi tiah rak ti lengmang mi asi. Sihmanhsehlaw atu ahcun Thluak tthatnak asi timi an vun hmuhchuah tthan tikah eipiak lengmang ding asi cang. Northumbria University ah thiamsang a simi Dr Mark Moss le Robert Jones, Cun Lucy Moss hna nih hi konghe pehtlaiin dottletnak an tuah. Dottletnak an tuahmi chungah an hmuhchuah mi cu British Psychological Society Annual Conference, Nottingham ah tlangzarhnak zong an tuah cang mi a si.\nCu an hmuhchuah mi cu Minung 180 hna cungah hi dottletnak kan tuahmi asi. Putinan kha Lakphakti ah kan cawh in kan dinter hna. Cun Tilum zong kan inter hna. An din hlan ah hin biahalnak tuahter an si. An din hnu minute 20 hrawnghrang ah an thluak kha kan test tthan hna i, biahalnak dang lehnak tuahter tthan an si.\nCucu ticun hihi kan hmuhchuah mi asi.Putinan lakphakti ah telh minung hna cu an thluak an memory a ttha deuh tiah an chim. Putinan cu tluak tthatnak a si caah minung tampi hna nih eipiak lengmang ding asi i, Lakphakti zongah telh in din leng mang ding asi timi kha an hmuhchuah. Pumpak cio zong nih lakphakti ah telh lengmang ve hna usih. Ram tthenkhat ahcun Lakphakti ah hin Aithing siseh Putinan atelh mi an um cang ti asi. TIO


Nihin Xmas Ni Cu Thinlung Ah Ngaihchiatnak A Faak – Chintanbo\nDecember 25, 2021 admin CABIA, HOME 0\nChin miphun nih laimi nih kan ngeih mi phung le phai puai vialte hna lak ah kan i ngeih bik mi hna cu Xmas,Chin Miphun Ni,Tho hi phunthum hi a si lai cuvialte lak ah kan i ngeihkhun mi cu Xmas i hi a rak si tawn. A ruang cu khuate lei ahcun Tho puai le Chin Miphun Ni hi rak hman tuk a si lem lo i Xmas cu khuate ko ah a nuam i khuate ah hin Xmas a sinak kha a fiankhun tawn.\nAsinain Myanmar rampi dothlennak ruangah 2021 Xmas cu chungkhar he i then ni ah a hung cang ai Miphun Dawt ruangah kan unau hna cu kan khualipi Thantlang chuahtak dih a si khawh lo ca ah venhim ding ah le mah le umnak Camp hmunhma Uico nih zulhding lam hna cu vencio a herh caah nihin Xmas ni ah kan unau cheukhat cu ramtang ah Xmas caan an hmang hna. Mah le khua hawi le kawm hringtu nu le pa hna he Xmas zing ah Sunghno kan nu le chuanrawl ei kha an mitthlam ah van cuang tuk ve lai nain ram an dawtnak thinlung nih an duhmi le nuamhnak le lawmhnak hna cu an i thim khawh lo zia hna a hngalhter hna ca ah kan nih kan i lawmh lio ah an nih cu vuivai lo tein hriam an i ken.\nNang le lei kan Xmas thilthar he Biak inn lei panh ding in lawmhnak he kan chuah lio ah an nih cu an Uniform an hriamnam kha an Xmas thil ah an canternak nih ka thinlung a ka suktuk. Nangmah le keimah nih kan i thim khawh lo mi kan zawn ah tlakter kan duh lo mi kha an liang ah an i khinh i nang le kei kan him nakhnga nihin ah hin holh zawng holh ngam lo in dai tein khan kan ral kha a kan venpiak ti hi philh hlah. Zeitluk in dah hriamtlaih hi a har timi hi ramchung um le ramleng um nih nan i fiang lai lo ai fiangmi cu hriam a tlai ve mi lawng hi kan si. mah ton bak mi le minih chimnak in theihmi hna hi a naang ai dangtuk. a hlei khun in hi bantuk caan ah le Zaan Duty caan ah khin a si zaan Duty hi thla khat chung hna a si le bang ahcun thisa dermi nihcun celh ding a si lo.\nNang le kei kan Xmas thuam dawh he khuachung ah kan vah vaih lio ah kan unau hna cu zeitik ah dah an rak kan kah lai ti phang in le ralring tein nihin Xmas hi hriamtlaihnak le Duty nak in an caan an hman lai hi tluk pumpeknak hi a um lai lo dah. Laimi cu kan minung kan him mi kan i zaa lo kan vok ar le kan thimfang tiang him seh ti kan duh zeitindah hi tiangtiang in kan hriamtlai nih a kan ven khawh lai kan hriam nam ai lo lo tuk cu teh. Kachin le Karen hna cu kan minung kan him ahcun a za an ti kan nih cu kan minung him kha a zaa kan ti lo i kan ar le vok Thimfang tiang in him tein um kan duh kan i dang tuk.\nhi dothlennak ah hin an nih cu kum tamtuk an tuar cang nain an lung a dong lo kan nih cu kumkhat hmanh a tlinhlan ah kan lung a dong i kan hriamtlai hna cungah mipi kan vuivai kum 5 liam sehlaw hriamtlai hi nan kan ei duh men lai ti awk in kan um cucaah kan lungfim seh kan hriamtlai hna an i pumpeknak hi nang le kei kan thut bu le hawi le kawm he bia i ruahnak sawhsawh i kan i pumpeknak bantuk men a si hrim lo hih. Thilthar zawng an duh ve,nuamh zawng an duh hna ngam tein kan mah bantuk in um an duh ve nain kan ram zalennak ca ah nihin ni hi Xmas a si ti hngal lo bantuk tein an thinlung duhnak zul lo in ram nih a herhmi tu ah khan an i pum pe hna meithal he Xmas ni ah ramtang le inn tang ah hmang ding in kan zawn ah i chiah cio hna hmanh usih kan duh hrimhrim lai lo.\nan nih cu vuivai lo tein kan miphun le kan vawlei kan inn le lo veng ding in an i pumpe hihi a fa temi thil a si lo i Ngakchia ruahnak zawng a si fawn lo mipui tling le paraltha biakhiahnak le ruahnak a si. Nihin Xmas ni caan ah Duty in a um mi hriamtlai vialte nan dih lak Merry Xmas Pathian nih in veng hram ko hna seh. nan hawi le nih kan in tluk hrimhrim hna lo.


Abiapi Ngai Thawng: 2020 US Census Ah Chin Ti Ding – Chuncha News\nAbiapi Ngai Thawng: 2020 US Census Ah Chin Ti Ding\n2020 US CENSUS AH CHIN TI DING\n🗣 Kum 10 dan poh ah US milu relnak (US Census) an tuah lengmang. Tu kum 2020 hi an tuah ṭhan lai i March thla hin census tuah ning kong hi zapi sin ah ca an kan kuat lai. Hi census kong hi thil biapi ngai a si caah US um Chinmi zong nih thil biapi ngai ah kan ruah ve a herh. Cucaah, US census tuahnak kong ca an in kuat hna tikah tlamtling tein tuah (phit) khawh rak i zuam cio te hna u sih. US citizen a si rih lomi ralzam, permanent resident le phung ning lo i a ummi zong nih tuah dih dingmi a si. A ruang cu, census tuahmi kong (data) hi president tel in mi zei hmanh nih zoh khawh le hman khawh a si lai lo. Him taktak in an fim/chiah lai.\n✍ US census an tuah channak a ruang bik cu US ram chung ah minung zeizat sat dah kan um i khua zei ah dah an um hna ti hngalh duh ah a si. Phun dang i chim ah cun, US milu zat le state, county le city tbt. cio tiang i minung a ummi zat hngalh khawh i an milu tlawm le tam ning hoih cio in cozahpi nih a herhmi phaisa (budget) pek, cozah zung, sizung, sianginn le lam tbt. vialte tuahpiak ding khi a si. Kan umnak cio state, county, district, township le city ca ah a biatukmi a si.\n🤷♂ Tahchunhnak ah, Indianapolis ah Chinmi thong 20 deng kan um nain US census an kan tuahter mi pakhat hmanh nih nan tuah lo ahcun miung thong 20 deng caah cozahpi (Federal) nih an pek ding le tuahpiak dingmi phaisa million tamtuk man hi Indiana state le khua le minung nih an hmu lai lo. Kan sung ko lai.\n✳ US census i siningṭial tikah min le umnak khua lawng si lo in miphun min (race, national) ṭialnak zong a um caah miphun min tialnak ahhin BURMESE tiah ṬIAL LO in CHIN ti ding a si lai. Burmese/Myannar min hmang in rian a ṭuanmi bu (Organisations) pawl nih miphun zawn ah Burmese tiah ṭial dingin thawng an zamh lenmi a um. Chinmi nih Burmese i ti a herh hrimhrim lo. Chin bak i ti ding a si ko tiah kan umnak khua le hmun cio ah ruahnak i cheu cio hna u sih.\n🇹🇼 Kan umnak cio ah lungrualte le ralṭha tein Chin ti hi hmang ko hna usih.\nRam Thumnak A Um Mi Caah GOOD NEWS


Lashio Myo Makyinuh An Tihmi Thlanmual Kam Ah Nu Pahnih An Ruak In An Char Hna - Khuaruah Har News\nShan state nichuah lei kam Lashio myone Makyinuh an tihmi khuate thlanmual kam ah nu pahnih hri nih anrak ttawn dihmi cu an ruak in an char hna tiah theih a si. Makyinuh an timi khua mawtaw lam in suimilam pakhat tluk hrawng ah khin kuarsaduk pakhat arak um i mah ak ahcun an pahnih tein cun hri in anrak ttawn dih hna cu an va hmuh hna hi a si.\nRuak an char mi nu pahnih hna cu kum 30 minung veve hrawng khi an si tiah rual va hmutu nihcun an chim. An kut hnunglei ah anrak khuaikhirh hna i hri in anrak ttawn hna i mah cun an ruak in an va hmuh hna hi a si. Pakhat deuh cu a hmai lei khin arak i ttawn tiah theih a si.\nAn ruak va hmutu hna nih an zumh ning ahcun a thattu nih hin anpahnih tein cawl kho lo ding ttawn dih i mah hnu ahcun an ruak mei nih khangh a timh hna le si la taih zumhnak an ngei. A ruang cu an hmuh ning le an ruak arak tuahto ning an zoh dih hnu ah mah bia hi an chim nak a si.\nMah hna pahnih ruak an char mi cu antakpum cung ah hliamhma pakhat te hmanh hmuh awk a um lo tiah miharsa hna bawmtu phu hna nihcun an chim. An ruak kam ahcun mawtaw hnunglei ah an benhmi number pakhat cu an hmuh tiah theih a si fawn.\nKhualum tuk lio a si cang caah an pahnih tein anruak cu arak thu ngai cang tiah an chim. An ruak cu thopaw nih anrak bomh dih cikcek tiah Kunazungi an timi pa nih cun a chim. An pahnih tein cun Lashio mino phu hna nihcun an mawtaw in an phurh hna i Lashio sizungah an kalpi hna.\nR.I.P: Tuni Ah Nungan Lalnunsiami Stroke Ruang A Nunnak A Liam


USA nih:Taluk doh ding ah ready asi nak cu’A van langhter ve cang’Tih a nung ko. – Onlinenungak\nUSA nih:Taluk doh ding ah ready asi nak cu’A van langhter ve cang’Tih a nung ko.\nTuluk phomhnak dingah Republican Congressman Ted Yoho nih House ah bill chuahpi a timh cang. Ted Yoho nih atimi cu Tuluk nih Taiwan a thuat asi ahcun US ralkap pawl zong cawlcangh colh asi khawhnak dingah House ah Bill chuahpi a timhnak kong a chim phuan cang. Hi konghe pehtlaiin a tanglei bangin a langhter.\nUS le South Korea siseh Japan hna nih hmunkhat te ah cawlcanghnak hi rampi kilven zohkhanhnak caah attha bik mi asi. Cuve rualrual in Taiwan kilven le zohkhanhnak lam ah hin US hi duhning bantukin a cawlcang lo tiah a chim chih. Republican Congressman Ted Yoho hi House Foreign Affairs Committee ah chungtel zong asi.\nCulawng siloin Hong Kong Autonomy Act zongah Co-Sponsor a si rih. Henry Kissinger chan lio in US nih hin Tuluk le Taiwan karlak thilsining vialte hi biatak tein rian arak ttuan lo tiah a chim rih. Hi ruangah atubantukin Taiwan Invasion Prevention Act timi cu chuahpi a timhnak hi a si tiah langhter chih tthan rih a si.\nTutan ah chuahpi a timhmi Bill nih alanghter duh bik mi cu Tuluk nih Taiwan a tthuat asi ahcun US ralkap pawl hna rianrang in cawlcangh khawhnak dingmi Bill a si. Culawng siloin mah Bill hi an pass a si ahcun kumpi kum nga chung commander in chief nawlngeihnak hmangin Tuluk cu a thuat khawh cang lai tinak asi.\nUS nih hin i kilven zohkhanhnak dingah Taiwan cu hriamnam a pek i, atu ahcun Tuluk President Xi Jinping nih an kuttang ah an um khawhnak ding asi ahcun Taiwan hi thisen luannak ram asi lai tiah nawl a chuah. Taiwan nih aa kan halmi asi lo. Taiwan hi zeitikk caan paoh ah Communist China ramtthen khat asi bal lo i, a duh zong an duh bal lo tiah a chim chih.\nHi konghe pehtlaiin aliamcia mi thlachung ah khan Poll tuahmi an langhtermi cu Taiwan minung 67% hna nih Taiwanese kan si tiah an i ti i, 27.7% tu nih cun Independence kan duh tiah an ti ve tiah Republican Congressman Ted Yoho nih a chim chih. Hithil hi aliamcia kum 1994 hnu lei ah hi dirhmun hi akai bik caan asi i, 0.7% lawng nih Tuluk he ramkhat bantukin um hi an duh tiah a peh rih.\nA tang lei zong hi relchap ko uh:\nKhrihfa hna le Pathian azumh mi caah cun lungfak lo awk tha lo khi asi ve, America ah Jesuh Yuk/lem (statue) cu hrawh dih asi hnu ah sersatnak tuah in alu tan piak asi, West Kendall,Florida a Good Shepherd Catholic Church ah Jesuh Lu cu tan piak asi tiah news report nih cun alanghter.\nJesuh Lem hi anchiahnak dirternak hmun in tluk/rilter asi hnu ah Deacon Edivaldo da Saliv nih cun arak hmuh hmasa, mah thil cang mi hi tauh sual (accident) si lo in hramhram in tuah mi le hrawh asi tiin ahmutu hna nih fiangte in arak chim khi asi.\nCATHOLIC Church leaders nih cun mah thil cang mi ah hin Investigation tuah piak ding in palik hna sin ah nawlnak atuah, palik hna nih mah thil sualtuahtu hna hi biatak te in hma akan lak piak khawh ah cun atha hnga? Thil sualtuahtu mi tlaih hram se tiah aduh tiin Local 10 News sin ah a chim.\nAmerica ram ah hin Catholic Church cheukhat hna hi atu bantuk in thuat/attack tuar peng arak si ko cang, Los Angeles ah kum 250 arak si cang mi Catholic church, San Gabriel Mission cu mei dawh le khangh arak si cang, New York ah Virgin Mary statue zong hrawh arak si cang fawn.\nMah misual hna le Pathian zei rel lo mi hna hi minung nih kan lehrul lo hmanh ah nikhatkhat ah cun acung ah Pathian nih hremnak apek te lai caah kan mah Khrihfatu nih cun thlacam piak tu deuh khi kan rian asi, mah caah cun USA ram hi buainak aphunphun nih atlak lio hna sikaw Pathian nih zei thil dah tuah atimh timi hi asi ko.\nDonald Trump kong asi a tang hi:\nNgai anuam chin lengmang cang, Trump an tuah ning bantuk kha philh ding a si lo. Russia bawmhnak ruangah Trump nih President a coh tiah Democrats pawl nih fakpi in an soisel thangchiat hnuah Special Counsel Robert Muller’s Investigation nih kum 3 le hrawng hlet hlainak an tuah hnuah Trump le Russia cu pehtlainak an ngei lo riah thei a si\nMah kongah Trump nih Democrat pawl an thil tuah ning cu a philh lo caah mah bantuk in Democrat pawl nih thil an tuah ruangah dohhlatnak a kapi ve i,\nAttorney General William Barr nih U.S. Attorney John Durham cu thil zeipoah fiangtein hlethlainak tuah ding in nawlngeinak a pek\nMah bantuk in Democrat pawl cungah hlethlainak an tuah ruangah Democrat pawl hna cu lungdai loin an um peng. John Durham, the U.S. Attorney nih September hlethalinak an tuah nak kong cu USA mipi thei ding in a phuan cang lai.\nSeptember ah phuankhawh a si lo ah cun November Election hlan ah phuan a si lai tiah a chimMah bantuk in thil a si caah Democrat pawl cu an mang a chia cang i, Democrats lei nih cun Trump he President i cuh ding mi Democrats Party Presidential candidate Joe Biden hrawh duh ruangah thil tuah mi a si tiin an lungtlinglonak fakpi an chim\nDepartment of Justice spokeswoman Kerri Kupec nih a chim ning ah cun mah criminal investigation hi justice system thatein kapi nak a si, politic thil a si lo tiah a chimi. “American mipi nih biadik le biahman an thei duh mi a vun chuak cang. frankly, justice deserves resolution,’ tiin a chim. Fox News\nA tang ah thawngpang dang asi:\nUS ram cu Pathian a tih mi le Pathian a bochan mi an si tiah vawlei cung mipi nih kan zoh cio mi hna an si. Asinain US ramchung i State ngandeuh pawl ah hin Pathian zeirelo nak a karh chin lengmang cang caah hi hnu kum zeimaw zat ah cun Pathian hi an phil taktak caan a phan cawlh ko lai.\nBawi Jesuh Cu Lesbian Bantuk Ah An Ruah\nLiberal state tiah a minthang bikmi state cu California le New York an si. Cu hmanh ah California hi a minthang khun. California cu liberal pawl an ruhnak le an chahnak hmun a si lawng si loin Pathian zei ah a rel lomi, Hollywood pawl nih hmunhma a khuarnak hmun a si.\nHollywood nih Habit timi movie pakhat thlak an timh I, Bawi Jesuh cu lesbian timi, nule nu aa duhmi ah canter an timh. Bawi Jesuh lemcang a tuan dingmi fidi cu Michael Jackson fanu, Paris Jackson a si lai an ti.\nMah movie thlak dingmi cu khrihfa pawl an thin a phawh hna caah signature campaign an tuah I, movie thlak lo dingah minung 300,000 nih minsen an thut cang. Hollywood pawl nih hin Pathian zei rel lonak movie an thlak pah lengmang.\nCatialtu: Salai Lairamthang\nThawngpang zong hi relchap ko:\nIndia ram hi vawlei cung khrihfa hna an tuarbik nak Ram a rak si ko nain, a tu ah cun Donald Trump thawngin…Donald Trump nih human right India hna nih an nei khawhnak ding le abik in khrihfa hna hi Muslim hna le Hindu hna nih , hna an hnawh tilo nak hnga, PM Modi sinah a chimh. PM Modi zong nih a tha a dik mi asi a ti i, India khrihfa hna\nZalong te in Pathian an biakkhawh nak hnga nawl a pek ve cang hna. India ramah khrihfa mi hna nih thihloh nak hindu le Muslim hna ruangah an tuar rih ah cun, a hlan bantuk in zoh sasawh lo in, a zizuk ding asi cang tiah PM Modi nih India mipi le biaknak tampi hna hmai ah bia a chim ve cang. Khrihfa nih an biakmi thate le thianghlim te in Zesuh\nan thangthat ko mi nang le Kei nih kan va buaihnawh hna Ding an si lo, India ram ah, religions ( biaknak) freedom asi cang tiah a chim. India ram ah hin missionary le khrihfa hna thah nak a tamtuk caah , Donald Trump nih a bik in hi kong he peh tlai in PM Modi hi a tong duhnak asi. Donald Trump hi khrihfa hna kan caah cun a sunglawi taktak.\nKhrihfa hna an kan venghim ning hi ruah tik ah, ngaih lei a chia, zei bantuk in harsaknak a tong zongah khrihfa hna kan luat ah cun a nuam mi asi.\nDonald Trump bantuk in president midang hna kha rak piangthar hna seh law, kan vawlei hi khrihfa ram ah a chuak cang hrimhrim lai. Donald Trump nih PM Modi kha batak te in khrihfa an himnak hnga Action na lak hau a ti i, PM Modi zong nih a lungtling nak a langhtar nak ah, Trump he an kut an thlir rual. Tha kho taktak.\nA tang hi Joe Biden kong asi:\n2020 White House Race, Joe Biden le President Trump an i cuhnak ah, White House Rose Garden ah President Trump nih Joe Biden hi ka tei hrimhrim lai, tiah a chim. “Joe Biden hi ka tei ka zumh ko, Polls ah hin rak ka tei taktak ko hmanhsehlaw polls lawnglawng hi i rinhngam ding a si lo,” tiin president Trump nih a chim.\nBikers pawl le Boaters tam taktak zong nih President Trump an support zia zong an hun langhter ve cang. “Intracoastal Florida zoh hmanh u! Trump supporters sign in a khat hih. American signs, Trump-Pence sign pawl lawng te hmuh ding a um. Bikers pawl zong meng tam taktak ah hmuh ding an um, a nuam kho taktak,” tiah President Trump cu ai nuam taktak.\nJoe Biden nih Climate Change sersiamnak ding caah $2 trilllion plan a chuah than. “Joe Biden hi American politics ah kum 47 kan hmuh cang. China a duhsaknak le China a ngamhlonak ti lo hmuh ding a um lo.Joe Biden nih hin America rumnak hi China a ei ter thlu dih te lai.\nMedia pawl nih hin kan konglam nan chuahmi hi a dik lo (a fair lo), ka riantuanmi a tha lei paoh an chuah bal lo, nain a voi 2nak ka tlin than tik ah cun Media pawl zong hi an lungfim ve te ko lai,” tiah President Trump nih a chim.\nA tang lei hi Obema le Media pawl kong asi:\nBarak Obama le a nupi, Michelle Obama zong online video a tuahtu, Netflix ah political documentaries tuah ding in Netflix company he hnathlaknak minthut nak an tuah ve.\nObama te nupa nih a tlawm bik in 100 million cu an hmuh lai tiah ruah a si. Obama te nupa nih Netflix I riantuan ding in hnathlaknak an ngeih tlawn pal ah, Obama president a tuah lio I, national security advisor a rak tuanmi, Susan Rice zong Netflix Board of Directors ah rian an pek colh ve.\nSusan Rice nih hin MSBC TV ah President Donald Trump nih ramdang mi [ Russia] sin in information le ruahnak a laak lai tiah a zumhnak kong in President Trump cu soisel a thawk ve. CNN nih rian an pekmi Obama minung James Clapper nih CNN in President Donald Trump nih 2016 thimnak lio ah Russia sin in bawmhnak a hal ti in biatak tein soiselnak a tuah.\nCNN nih Trump sualnak kawltu dingah CIA le FBI a rak tuan balmi zong rian an pek hna. Mah hna cu CIA director a rak tuan balmi, Mchael Hayden, CIA agent hlun, Steven Hall, FBI agent hlun, Asha Rangappa, FBI agent hlun James Gagliano, hlan lio Deputy National Security Adviser Tony Blinken le hlan lio national security council adviser Samantha Vinograd hna an si.\nMah vialte hi CNN nih Trump dotu dingah an hlanmi hna an si. Mah hna nih hin Donald Trump tlamtlin lonak pakhat khat an hmuh ahcun chun le zan in media hmang in sum phomh in an pomh I an soisel. Credit-Salai Lairamthang\nBiadang zong hi relchap ko a tang hi:\nDemocratic party nih President Donald Trump he November thla ah US president i cuh ding in an thimmi Joe Biden nih “Donald Trump na vote ahcun minak taktak na si lo tinak a si” tiah The Breakfast Club host a tuahtu, Charlamagne tha God sin ah interview ah a chim i, a mual a pho. [ “you ain’t black” if you vote for Donald Trump over him in the 2020 presidential race. ] A fiannak in hei chim ahcun minak na si ahcun democrats nan si awk a si ti le Democratic party cu minak ta a si ti khi a chim duhnak a si ko.\nMah ruangah Biden cu miphun thleidanak a ngeimi racist a si tiah tuchun ah media kip nih faak ngai in soisel a tong. Joe Biden cu a biachim mi a chuah sual ruangah tuchun lila ah nawlnak bia chim than. Minak cheukhat zong nih faak ngai in an soisel ve.\nJoe Biden nih kanmah tein zalong tein thimnak nawl kan ngeimi hi a hngal lo maw? kan duh le kan vote lai, duh lo le vote lo a si ko, amah nih i thimnak nawl kan ngeih mi ah a kan tlangtlak ding a si lo” tiah an ti.\nJoe Biden hi kum 78 a si cang caah a upa ngaingai cang i, a lung zong a lo ngai cangmi a si. A chimmi zong a philh lelek. A biachim hnu hmai a hngal tawn lo. Nikhat ah suimilam 10 tal a ih lo ahcun a tha tein a lungfim kho lo ti a si. Cucaah President Trump nih Sleepy Joe” tiah a auhnak a si.\nThawngpang dang hi relchap khawh asi:\nChina ram Wuhan khuapi in Hongkong ah, Hong Kong in US ah a zammi sibawi Dr.Li-Meng Yan nih cun 2019 kum, Decembar i Coved-19 zawtnak hrik zohhlattu ah a tel nak le, China cozah nih cun Covid-19 zawtnak cu a thok ka ah khan rak ngaihsak lo in damlo mi hna zong tuamhlawm tha duhlo in a rak um nak, WHO thawng a rak thanhtu zong nih covid-19 zawtnak cu minung taksa ah a chonh khawh timi cu a theih tuk ko nain, a rak chim duh ve lo tiah amah biahal tu pawl Fox thawngla tu sinah achim.\nDr. Li-Meng Yan cu Virology le Ummunology ah mithiam khun a si i, Hong Kong School of Public Health rian tlaitu zong a si. Chinna ram a chuahtak nak cu China cozah nih a cungah thilthalo research a tuah cu Supervesor zong nih a theih lo nak a chim i, Coved 19 zawtnak a rak si ka te ah khan China cozah nih cun mipi theihternak a rak tuah dohlo tiah achim.\n“US ka luhnak a ruang cu Covid-19 zawtnak he pehtlaiin biadik kan chim ruangah a si cem ko. Kan riantuannak Laboratory cu WHO zong nih Laboratory zumhtlak ah a ruah i, SARS zawtnak bantuk virus zohhlattu Scientist ah ka tel.\n2019 kum , December 31 ah Coronavirus zawtnak cu minung pakhat le pakhat i chonh khawh a si nak cu kan hotu ka rak chimh nain an rak ka ngaihsak piak duh lo. Curuangah sibaw tam deuh u cu an thin a rak phang tuk cang i Staff pawl cu a rak thirh dih hna.\n“US ram ka rak luh cu airport ah an rak ka dir ter i, China ah kuat kir than ding an ka timh. Asinain, an sinah biadik phunchuah dingin China ka chuahtak i US ah a ra mi ka si, China ah nan ka kuat kir than a si ahcun an ka thah lai tiah ka chimh hna i, FBI nih cun bia an ka hal hnuah an ka kuat than lo” ati.\nCu pin ah China cozah nih hlathlainak hmun zongah cun sau um ter an kan sanhlo i, an kan kuat colh lengmang tiah achim. Dr. Li nih cun China cu virus thup tu le damlo hna zong tuamhlawm duhlo tu ah chim nain virus cu China tuahmi a si timi bia ka cu a ka in a chuak lo.\nHi bantuk in bia a um lio ah US i China Embassy nih cun Dr. Li cu an mitheih a si lo nak an chim ve i, Hong kong School of Public Health zong nih Dr. Li cu a rian in an rak phuahnak le a sulhnu zeizong te a rak thai piak dih.


Nu Hna Nih Dawt An Duh Bik Lio Caan – Chin World News\nNu Hna Nih Dawt An Duh Bik Lio Caan\nNa Nupi Nau Angaih Chawngah Biahalnak Thatein Rak Tuah\nNu nih nau ngaihdih chawngte ah va le he dawtnak sex tuah hi a tha maw tha lo timi thanhnak an tuahmi a si. Nu le va karlak ah dawtnak sex hi cu tuah deuhdeuh le i dawt deuhdeuh a si tawn. Nain, nu nih fa a ngeih ka ahcun a caan a zoh thiam ngaingai ahau.\nNupa sinak caan hman lai ah, pa nih a nupi kha a hal hmasat awk asi.Ka nupi a si ko ti ruang hna ah, duh caan poah ah hmanpi ahcun a nau inn caah thil ttihnung asi kho. Cheukhat cu fa ngeih hnu zarkhat, zarhnih hnu hna cun, thlathum, kum cheu hnu hna ah an hman tawn hna. A nupi zawn ruat deuhmi ti usih law kan palh lai lo.\nAsinain minung timi cu kan i khat dih lo caah, kan duh le duh lo caan zong a khat lo. Cu ruangah na nupi nih a duh caan te kha theihthiam piak khawh i zuam. Tuante zongah a duh kho i, tlaipi zong ah a duh kho. Nupa sinak konghe pehtlaihin siseh, mithiam sang hna nih cun nau ngeih hnu in a thlathum hnu i hman ah attha bik tiah an ti.\nAsinain cu hlan i, na nupi nih an hauh/ a duh ahcun a poinak a um lo.Pa nih hman/tuah a duh i a sum khawh lo ahcun nu nih a theihthiam ve a ngai. Cun nu nih an tuah hrimhrim dingmi cu na fahnak maw, nau ngeih ruangah maw a fahning na tuar ning kha na pasal ttha tein na chimh lai.\nNa theih hrimhrim dingmi cu na pasal nih a duhtuk i, a sum khawh lo ahcun nan tuah hlanah ti tampi in na din lai. Cun rianttuan loin dinh caan na ngei peng lai. Na baat lo ahcun ti tampi in ding peng, cuticun nupa sinak hman duhnak lungthin zong tuan deuh ah na ngei kho lai.


Lunghrinh Mi Dalaan Minung 24 An Tlaih Mi Hna An Thlah Cang Hna - Chin11News\nMay 26, 2022 David Sang Bik Thawng Myanmar 0\nKarenni ram ah Dalan tiah lunghrinh i tlaihmi 24 an thlah hna\nKarenni ram ah ralhrang thawngpetu Dalan tiin lunghrinh ruangah rak tlaih mi hna cu tuchung May 26 ni ah thlah tthan an si tiin KSCC nih an langhter.\nKarenni ram ah Dalan ti i lunghrinh ruangah tlaih mi 126 chung ah minung cio zangfah zawnruahnak he minung 24 cu biakamnak tuahter hnu ah thlah an si.\n“Tha tein kan hlathlai hna, bia kan hal hna hnu ah hi hna cu zei sualnak ngaingai hmuh an si lo. Cun sualphawt in thongthlak hmanh si hna sehlaw kan tlaih hna chung a sauh cang caah an thong in an chuah caan hmanh a tling cang men lai caah tutan ah zawnruahnak he kan thlah hna hi a si” tiah KSCC in chimnak nawlngeitu nih Myanmar Now sin ah a chim.\nTutan ah an thlah mi 24 hna hi thla hlawh ei, ni ca in siseh a cozah rianttuan an si hna, dawr tuah mi zong an um, 80% cu Naypyidaw, Mandalay ramtthen, le Magwe ramtthan in an si hna, 20% tu hi Loikaw khuasa an si tiah a chim chap.\nAn tlaih mi hna hi an sining ai khah lo caah a cheu cu thla 2 , a cheu cu thla 1 lawng zong kan tlaih mi hna an um tiah a langhter.\nA tang rih mi 102 chung ah hin cun Dalan zong an um, misual zong an um, cun SAC ralkap a cohlang tu an miak nak ding ah rian a ttuan piak tu zong an um hna, mi fir zong an um, rithaisi a zuar mi zong an um hna tiah a chim chap.\nDalan tiin lunghrinh in tlaih mi cheukhat cu an hlathlai hna i an sual kan hmuh lo cun ni 3-4 hnu zong ah kan thlah tthan mi an um ko tiah a chim.\n“Ralhrang lei ah an dir ahcun mipi kan mah le mah kan i thah tluk a si. Ralhrang lei ah a dir, rian a ttuan ahcun kan tlaih ko hna lai, phungning tein sualphawt an si ko lai tiah KSCC in chimnak nawlngeitu nih cun a chim.


Mipi theihter a duh lomi Trump a biathli cu New York Times nih an phuan piak – Chinland News\nRinh Tlakmi Thawngpang Relnak\nMipi theihter a duh lomi Trump a biathli cu New York Times nih an phuan piak\nMay 9, 2019 Salai Lungthli Tum USA 0\nPresident Trump nih tax return a tuahnak mipi sin a langhter duh bal lo, nain New York Times newspaper nih 1985-1995 kar tax return a tuahnak vialte zapi sin an phuan piak dih.\nTax return a tuah ning ah hi kum hra chung ah Trump nih a sipuazi tuahnak in $1.17 billion bak a sung, kum fatin kumhra chung sunghzatlaknak he ai ciah ko. Hiti phaisa a sungmi cu Trump nih a langhter bal lo, a miak ngai bantuk in a um tawn.\nTrump caah sunghzatlak bik kum cu 1990 le 1991 kum hi a si, kum khat ah $250 million leng bak a sung. Phaisa a sungmi a tam tuk caah US cozah nih income tax hrialnak nawl zong rak pek a si.\nNew York Times cung ah Trump a thinhung ngai, lih chimtu newspaper nan si, 1985-1995 kar hi phaisa ka sung lo, tax ruang ah ka sungmi lawnglawng tax return ah ka langhtermi a si tiah Trump nih a chim.\nUS president tampi nih president thimnak an luh lio ah tax return an langhter tawn, nain Trump nih cun a langhter duh bak lo, langhter ding an forh chih ko nain tutiang a langhter duh lo.\nTrump a doh taktaktu New York Times nih Trump tax return copy cu an ngah lo nain tax return tuahnak ah minung pakhat an fial i a thli tein a zoh piak hna, Trump a tax return kong dikthlir in a chimh hna hi a si. BBC\nAustralia rampi thimnak an thawk cang, aho nih dah teinak a co hnga?\nUS minak nu nih bus in tarpa tengh lak a nam, a nunnak liam caah police nih an tlaih cang\nUS Alabama: Nauthah ‘abortion’ kong ah strict takmi upadi thar an ser, an buai ngai\nSri Lanka minung 250 thahnak hnuzul: Khrihfa nih zohchia ngai in Muslim an lehrulh hna\nInnkang hartong caah Thantlang mino an thil tuahmi uar um tuk\nYangon airport ah Bangladesh vanlawng accident a tong, vanlawng dang an buai ko\nMyanmar thonginn buainak kong ah ‘taw sawhtu an um, kan kawl hna lai’ – President Office


TRUMP NIH JESUH KONG ACHIM PIN AH JOE BIDEN FAKTUK IN ATTHUAT – The Chinlung Post\nTRUMP NIH JESUH KONG ACHIM PIN AH JOE BIDEN FAKTUK IN ATTHUAT\nOctober 18, 2020 admin Kawlram 0\nUS President Donald Trump nih keimah nak in thil a ti khomi le minthang taktak asi mi cu Jesuh Khrih hi asi ko tiah a chim. Nizan ti awk ah khan US President Donald Trump cu Campaign a tuah. Cu a tuahnak ah Donald Trump nih a timi cu keimah nak in minthang le thilti kho cu Jesuh Khrih lawng hi a si tiah uangthlaar taktak in a chim.\nMah bia a chim bak ah angaitu mipi hna cu lawmhnak in an khat i, thangtaktak in an au i, an kut an bengh tiah an langhter chih. Culawng siloin tutan campaign atuahnak ah amah a zuamcawhtu Democratic presidential candidate asimi Joe Bide zong fak ngaiin a tthuat chih rih. Atimi cu ziknawh eihmuarnak atuahmi Joe Biden hi Tuluk cozah zal chungah a um cuahmah mi asi tiah atthuat.\nCulawng siloin Joe Biden pin ah White House Immunologist le US Covid-19 sibawi thiam bik tiah an ruahmi le an zumhmi Dr Anthony Fauci zong an min alanghter hna. Zawtnak ttihnung a sinak le tuar aharning hna hi zeite hmanh ah an rel lo i, mipi sin ah mask i vuah lo dingin a chimh hna tiah a chim. Trump le Dr Fauci hi zawtnak kongah an i hmuthiam lo ngaingai ti asi.\nAralai mi November ni 3 US thimnak ah hin ahodah teinak a hmu lai tiah mipi ruahnak Poll an tuah lengmang. Asinain an tuah mi ahcun Donald Trump nak in Joe Biden atling deuh lai tiah Trump cu Joe Biden tangah an chiah. Hi konghe pehtlaiin Donald Trump nih a timi cu hi an tuahmi pawl hi ahmanmi asi lo lih le hrokhrawl lawngte asi.\nTutum zuamcawhnak ah hin ka tling hrimhrim ko lai tiah raltha ngai in a chim. Aliamcia US President thimnak zong ah khan Donald Trump cu mipi ruahnak lakmi ahcun teinak a hmu lai lo tiah an rak langhter lengmang. Asinain adonghnak taktak ahcun Donald Trump nih teinak a hmuh. Hi kong zongah Trump nih atimi cu lihlawng tein poll an tuahmi asi i, zeihmanh aalangh lomi US mifim hna hi tampi a caan te ah an rak chuak. Tutan zong an chuak tthan lai tiah tuan deuh ah khan a chim.\nBreaking News Biatak Tein Ralrin Kan Hau Cang A Poi Kho Tak Tak\nUPAT MI DR SASA CU A LUNGFIM CIKCEK KO CANG LAI HIH


Rian Peknak Kongah Trump Nih Fiang Tein A Chim Cang – Chin World News Evening\nJanuary 8, 2021 January 8, 2021 Salai Van World News\nNawlngeihnak tlamtling tein kan i pe ko lai tiah President Trump nih a chim. President Trump nih a ralai mi January 20 American Cozah thar rian i peknak ka tlamtlinter lai tiah a chim.”Thimnak phichuak kong ah ka lungtling lo. Ka lungtlinlonak a ruang cu a fekfuan mi cherhchan a um ko nain January 20 i nawlngeihnak i peknak hi ka tlamtlinter ko lai.\nUpadi he aa tlak mi mee lawng rel in fehter ding tiah ka doh peng lai tiah ka chim peng. Hihi President tuanbia ah term khat chung ah a ttha bik mi a donghnak a si ko nain American ram a tthancho khawhnakhnga zuamcawhnak kan luh mi a donghnak a si ko, tiah President Trump nih a chim. Trump cu January 6 zaanlei in a hman mi Twitter cu suimilaam 12 chung a off caah hi cathanh hi President Social Media Director Dan Sacavino nih Twitter nih January 7 zing ah a thanh.\nRelchih: Rev. Franklin Graham Sin In Biacah. “Civil War dih hnu in kan ram a tthen thlek (kan thinlung )ning a ngan lio cem caan kan phan. Khrihfa a simi paoh nawl kan duhmi hna cu lungrual te le lungthin tak tein in kan ram President thimmi Joe Biden le Vice President thimmi Kamala Harris caah le Democrats le Replicant hruaitu hna nih kan ram tha tein an hruai khawhnak caah thlacam piak hna usih.\nPakhat le pakhat kutdong sawh in sual I phawtnak vialte an ngolnak ding le kan tonmi buaibainak vialte hi Kap hnih in tuanvo laak ding rian an ngeih zia an hngalh khawhnak dingah thlacam piak hna usih. American mi zapi caah a thami vialte hmun khat te ah lung khat thin khat in rian an tuan khawhnak hnga thlacam piak hna usih”. Credit: Salai Lairamthang\nChinram Chung Ziknawh-Eihmuar Ning Aa Thleng?


Na Rian Ah I Nuam (Phungchimtu 3:13)\nNa Rian Ah I Nuam\n“Kan dihlak in . . . kan ṭuan man kha i nuamhpi u sih.”—PHUNGCHIMTU 3:13.\n1-3. (a) Mi tampi nih an rian kha zeitindah an hmuh? (b) Hi ṭhen ah zei biahalnak hna dah kan i ruah lai?\nVAWLEICUNG pumpi ah a ummi mi pawl nih anmah le an innchungkhar zohkhenhnak caah rian fakpi in an ṭuan. Mi tampi nih an rian kha an duh lo. Cheukhat cu huam lo tuk bu hmanhin nifate rian ah an kal. Cutin na si ve ahcun rian ah naa nuamh deuh nakhnga zeidah na tuah khawh? Na rian he aa tlaiin zeitindah a ṭhami lungput na ngeih khawh?\n2 Baibal nih hitin a ti: “Kan dihlak in ei u sih law, ding u sih law, kan ṭuan man kha i nuamhpi u sih. Cucu Pathian laksawng a si ko.” (Phungchimtu 3:13) Jehovah nih rianṭuan a haumi in le rian ṭuan a duhmi in a kan ser. Kan ṭuanmi rian ah i nuam hna seh ti a kan duh.—Phungchimtu 2:24; 5:18 rel.\n3 Cu a si ah kan rian ah kan i nuamh nakhnga zeinihdah a kan bawmh khawh? Khrihfa a simi nih zei bantuk rian dah kan hrial awk a si? Jehovah biaknak le kan rian ah zeitindah a tlarimi kan si khawh? Kan ṭuan khawhmi, a biapi bikmi rian cu zeidah a si?\nA Ngan Bikmi Rian Ṭuantu Pahnih\n4, 5. Rian he aa tlaiin Jehovah hmuhning cu zeidah a si?\n4 Jehovah thengte hi rianṭuan a duhmi a si. Genesis 1:1 nih hitin a ti: “A hramthawk ah, Pathian nih van le vawlei a ser hna.” Pathian nih vawlei le vawleicung ah a ummi thil vialte a ser dih hnuah a sermi cu a zoh i “a lung a si ngaingai.” (Genesis 1:31) Sertu cu a sermi thil cungah a lung a tling.—1 Timote 1:11.\n5 Jehovah cu rian a ṭuan zungzal. Jesuh nih hitin a ti: “Ka Pa cu rian a ṭuan zungzal.” (Johan 5:17) Jehovah sermi khuaruahhar thil vialte cu kan hngal dih lo nain cheukhat cu kan hngalh. Pathian Pennak ah a Fapa Jesuh Khrih he uktu a ṭuanṭi dingmi kha a thim hna. (2 Korin 5:17) Jehovah nih minung kha lam a hruai hna i a zohkhenh zungzal hna. Vawleicung pumpi phungchim rianṭuannak thawngin mi nuai tampi nih Jehovah kha an hngalh i vawlei paradis ah zungzal nunnak ruahchannak an hun ngei.—Johan 6:44; Rom 6:23.\n6, 7. Jesuh cu zei bantuk rianṭuantu dah a si?\n6 Jesuh zong nih a Pa bantukin rianṭuan kha a duh. Vawleicung a rat hlanah vancung le vawleicung ah a ummi thil vialte sernak ah Pathian i “rian thiam ngaimi” in rian a rak ṭuan. (Phungthlukbia 8:22-31; Kolose 1:15-17) Vawleicung a um lio zongah Jesuh cu rian fakpi in a rak ṭuan. Mino pakhat in zungthiam ngaimi lehtama si awkah a cawn i innsaknak le innchung thilri sernak ah a thiam ngaimi a si men lai. Jesuh cu rian a thiam caah mi nih “lehtama” pakhat in an hngalh.—Marka 6:3.\n7 Asinain vawleicung a um lioah Jesuh caah a biapi bikmi rian cu thawngṭha chim le Jehovah kong cawnpiak kha a si. Phungchim rian liim awkah kumthum le cheu lawng caan a ngeih caah zingka tuan tein zan tlaipi tiang fakpi in rian a ṭuan. (Luka 21:37, 38; Johan 3:2) Jesuh cu leidip in a khatmi lam cungah meng za leng a ke in a kal i mi tam khawh chung tam sinah thawngṭha a chim.—Luka 8:1.\n8, 9. Jesuh cu a rian ah zeicah aa nuamh?\n8 Jesuh caah Pathian rianṭuan cu rawl bantuk a si. Mah rian nih thazaang le ṭhawnnak a pek. Jesuh cu a rian a tam tuk caah rawl a ei manh lo caan hmanh a um. (Johan 4:31-38) Midang nih a Pa kong an hngalh nakhnga bawmh awkah a hmuhmi caanṭha paoh kha a hman. Cucaah Jehovah sinah hitin a chim khawh: “Vawleicung ah na sunparnak cu ka langhter cang; na ka fialmi rian cu ka liim cang.”—Johan 17:4.\n9 Jehovah le Jesuh cu rian an i zuam i an rian ah lawmhnak le lungsinak an hmu. Kannih zong ‘Pathian bantuk si awkah i zuam’ le ‘[Jesuh] keneh zulh’ kha kan duh. (Efesa 5:1; 1 Peter 2:21) Cucaah rian fakpi in kan i zuam i kan tuahmi thil paoh kha a ṭha bik in tuah kan i zuam.\nKan Rian kha Zeitindah Kan Hmuh awk a Si?\n10, 11 Kan rian he aa tlaiin a ṭhami lungput ngeih awkah zeinihdah a kan bawmh khawh?\n10 Jehovah miphun nih kanmah le kan innchungkhar zohkhenh awkah fakpi in rian kan ṭuan. Kan rian ah i nuamh kan duh ko nain mah cu zuamcawhnak a si kho men. Rian ah kan i nuamh lo ahcun zeidah kan tuah khawh?\nA ṭhami lungput ngeihnak nih zei rian paohah a kan nuamhter khawh\n11 A ṭhami lungput ngei. Khoika ah dah kan ṭuan lai asiloah zeitluk in dah kan ṭuan lai ti cu thlen khawh a si men lai lo nain kan lungput tu cu thlen khawh a si. Jehovah nih kan sinin aa ruahchanmi hngalhthiamnak nih a kan bawmh khawh. Tahchunhnak ah: Innchungkharlu nih a chungkhar herhbaunak kha a si khawh chungin zohkhenh awkah Jehovah nih aa ruahchan. Baibal nih a chungkhar a zohkhenh lomi cu “Pathian a zum lomi nakhmanh in a ṭha lo deuhmi a si” tiah a ti. (1 Timote 5:8) Chungkharlu na si ahcun na chungkhar zohkhenh awkah fakpi in rian ṭuan. Na ṭuanmi rian cu na duh zong, duh lo zongah mah thawngin na innchungkhar na zohkhenh khawh hna i Jehovah lung zong a lawmhter ti kha na hngalh.\n12. Rian i zuamnak le dinfelnak nih zeitindah ṭhatnak a kan hmuhter khawh?\n12 Rian i zuam law dingfel. Mah nih rian ah i nuamh dingin aan bawmh lai. (Phungthlukbia 12:24; 22:29) Pakhatnak ah, na rianngeitu nih aan zumh lai. Tangka, thilri le a caan a fir lomi, a dingfelmi rianṭuantu kha rianngeitu nih an sunsak hna. (Efesa 4:28) Mah nakin a biapi deuhmi cu rian naa zuammi le na dinfelmi kha Jehovah nih a hngalh. Na dawtmi Pathian lung ka tong timi na hngalh caah na “chiaṭha thleidannak lungthin kha a thiang” lai.—Hebru 13:18; Kolose 3:22-24.\n13. Rian ah kan dinfelmi nih zei ṭhatnak dah a chuahter khawh?\n13 Rianṭuannak ah na langhtermi na ziaza nih Jehovah thang a ṭhatter khawh ti kha hngal. Mah cu rian ah kan i nuamh awk a sinak a ruang pakhat a si. (Titas 2:9, 10) A ṭhami na ziaza ruangah na rianṭuanṭi hawi lakin pakhatkhat hmanh nih Baibal cawn a duh men lai.—Phungthlukbia 27:11; 1 Peter 2:12 rel.\nZei Rian dah Kaa Thim awk a Si?\n14-16. Rian kan i thim tikah zeidah kan ruah a herh?\n14 Baibal ah Khrihfa pakhat nih zei rian dah ṭuan awk a si i zeidah ṭuan awk a si lo timi cazin a um lo. Asinain rian he aa tlaiin a ṭhami biakhiahnak tuah khawh awkah a bawmmi phunglam tu cu aa tel. (Phungthlukbia 2:6) Baibal phunglam hna kha hmangin a tanglei biahalnak hna hi kan i hal kho.\nJehovah phunglam he aa ralkah lo dingmi rian kha kawl\n15 Mah rian ah Jehovah nih a duh lomi thil pakhatkhat tuah a hau lai maw? Fir le lih chim ti bantuk Jehovah nih a huatmi kong hna kha kan cawn cang. (Exodus 20:4; Lamkaltu 15:29; Efesa 4:28; Biathlam 21:8) Cucaah Jehovah phunglam he aa ralkahmi zei rian paoh kha ralring tein kan hrial awk a si.—1 Johan 5:3 rel.\n16 Jehovah nih sual a phawtmi ziaza hna kha mah rian nih tha a pe maw asiloah a hlorh maw? Tahchunhnak ah, na rian cu nau hrawhnak siikhaan ah khuallawmtu a si ah tah zeitin? Khuallawmtu in rianṭuan cu a palhnak zeihmanh a um lo. Asinain nau hrawhnak he aa tlaiin Jehovah hmuhning kha na hngalh. Cucaah nangmah theng nih nau hrawhnak rian na ṭuan lo hmanhah Jehovah nih sualnak a tuahmi in a ka hmuh lai tiah na ruat ko lo maw?—Exodus 21:22-24.\n17. Pathian duhmi biakhiahnak tuah awkah zeinihdah a kan bawmh khawh?\n17 Baibal phunglam kan zulhnak thawngin Hebru 5:14 ah langhtermi minung bantuk kan si kho: “Rawl taktak cu upa nih khan an ei khawh; annih cu chia le ṭha thleidan khawhnak a ngei cangmi an si.” Hitin i hal: ‘Mah rian hi ka ṭuan ahcun midang tlukrilhtertu ka si lai maw? Mah rian ruangah ka innchunghawi le ka fale kaltak in ramdang ah rian ṭuan a hau lai maw? Mah nih zeitindah a hnorsuan hna lai?’\n‘A Biapi deuhmi Thil kha Hngalh i Zuam’\n18. Kan biaknak biapi ah chiah zungzal cu zeicah zuamcawhnak a si khawh?\n18 “Harnak caan” chungah Jehovah biaknak hmasa bik ah chiah cu a har ko lai. (2 Timote 3:1) Rian pakhat hmuh ding le mah rian ah hmunh ding cu zuamcawhnak taktak a si. Kan innchungkhar zohkhenh cu a herh ko nain kan biaknak kha pakhatnak ah kan chiah awk a si ti zong kan hngalh. Kan nunnak ah thilri chawva kha biapi tuk ah kan chiah awk a si lo. (1 Timote 6:9, 10) Cu a si ah ‘a biapi deuhmi thil kha hngalh i zuam’ buin kan innchungkhar kha zeitindah ṭha tein kan zohkhenh khawh?—Filipi 1:10, NW.\n19. Jehovah i bochannak nih kan rian he aa tlaiin a tlarimi si awkah zeitindah a kan bawmh khawh?\n19 Jehovah kha lungthin dihlak in i bochan. (Phungthlukbia 3:5, 6 rel.) Pathian nih kan herh taktakmi kha a hngalh i a kan zohkhenh ti kha kan hngalh. (Salm 37:25; 1 Peter 5:7) Baibal nih hitin a ti: “Tangka hi duh tuk hlah u, nan ngeihmi ah khan nan lung awi ko u. Zeicahtiah Pathian nih, ‘Kaan kaltak bal hna lai lo i kaan hlaw bal fawn hna lai lo,’ a ti.” (Hebru 13:5) Jehovah nih innchungkhar zohkhenhnak caah kan lungretheih zungzal ding kha a duh lo. Pathian nih a miphun pawl an herhmi a bawmh khawh hnanak kha atu le atu a langhter. (Matthai 6:25-32) Kan rian sining cu zei a si hmanhah Baibal hmaan tein kan hlathlai lai, thawngṭha kan chim lai i kan i pum lai.—Matthai 24:14; Hebru 10:24, 25.\n20. Zeitindah nunning sawhsawh tein kan nun khawh?\n20 Na mit fim tein chia. (Matthai 6:22, 23 rel.) Mah cu Jehovah rianṭuannak ah lungthin na pek khawh nakhnga nunning sawhsawh tein nun kha a chim duhmi a si. Pathian he kan i pehtlaihnak nakin tangka, nun nuamhnak asiloah hmanung bik chuak thilri pawl kha biapi deuh ah kan chiah ahcun hruh a si lai ti kha kan hngalh. Cu a si ah pakhatnak chiah dingmi thil kha pakhatnak i chiah awkah zeinihdah a kan bawmh lai? Leiba ngeih lo dingin a si khawh chung kan i zuam a hau. Leiba na ngeih ahcun duhsah duhsah in cham awk asiloah cham dih awkah ṭha tein timtuah. Kan i ralrin lo ahcun thilri chawva caah kan caan le kan thazaang tampi kan pek khawh i thlacamnak, hlathlainak le phungchimnak caah a caan kan ngei ti men lai lo. Thilri chawva ruangah kan nunnak buaiter canah “rawl le fenh-aih” ti bantuk a hrampi kan herhmi thil in lungsinak ngeih kha kan duh. (1 Timote 6:8) Kan sining cu zei a si hmanhah Jehovah rian ah tam deuh in kan i tel khawhning kha atu le atu i dothlat hna u sih.\n21. Kan nunnak ah zeidah pakhatnak ah kan chiah lai ti kha zeicah biakhiahnak tuah a herh?\n21 A hmaanmi thil kha biapi ah chia. Kan caan, kan thazaang le thilri chawva hna kha ṭha tein hman thiam a hau. Kan i ralrin lo ahcun fimcawnnak asiloah tangka ti bantuk a biapi tuk lomi thil hna nih man a ngei tukmi kan caan kha a lak khawh. Jesuh nih hitin a ti: “Pathian Pennak . . . kha biapi deuh in ruat u.” (Matthai 6:33) Kan i thimmi, kan ziaza, nifate kan tuah tawnmi thil le kan hmuitinh hna nih kan lungthin chungah zeidah pakhatnak ah kan chiah ti kha an langhter.\nKan Ṭuan khawhmi lakah a Biapi Bikmi Rian\n22, 23. (a) Khrihfa a simi caah a biapi bikmi rian cu zeidah a si? (b) Rian ah kan i nuamh nakhnga zeinihdah a kan bawmh lai?\n22 Kan ngeihmi a biapi bikmi rian cu Jehovah rianṭuan le midang sin thawngṭha chimnak kha a si. (Matthai 24:14; 28:19, 20) Jesuh bantukin mah rian kha kan si khawh chungin ṭuan kan duh. Cheukhat cu thawngṭha chimtu a herh deuhnak hmun ah an i ṭhial. A dang cu ramdang holh an cawng i mah holh a hmangmi hna sinah phung an chim. Cutin a tuahmi hna kha biaruah hna law zeitindah an tuah ti kha hal hna. An nunnak ah an i nuamh deuhmi le sullam a ngeih deuhmi kha an in chimh ko lai.—Phungthlukbia 10:22 rel.\nKan ṭuan khawhmi lakah a biapi bikmi rian cu Jehovah rian ṭuan kha a si\n23 Tuchan ah mi tampi cu an innchungkhar i a hrampi herhbaunak zohkhenhnak caah suimilam tampi asiloah rian tampi hmanh an ṭuan. Mah kha Jehovah nih a hngalh i chungkhar zohkhenhnak caah kan tuahmi zei thil paoh kha a sunsak. Cucaah zeibantuk rian kan ṭuan hmanhah rian kan i zuamnak thawngin Jehovah le Jesuh kha i zohchunh zungzal hna u sih. Cun a biapi bikmi kan rian cu Jehovah rianṭuan le Pathian Pennak kong thawngṭha chim a si ti kha i cinken hna u sih. Mah nih nuamhnak taktak a kan hmuhter lai.\n1 JEHOVAH NIH MINUNG KHA RIANṬUAN DUHNAK LUNGTHIN HE A KAN SER\n“Kan dihlak in ei u sih law, ding u sih law kan ṭuan man kha i nuamhpi u sih. Cucu Pathian laksawng a si ko.”—Phungchimtu 3:13\nRian cu zeicah Pathian sinin hmuhmi laksawng a si?\nGenesis 1:1, 31; Phungchimtu 2:24; Johan 5:17\nJehovah cu rian aa zuammi a si. A rian ah aa nuamh bantukin kanmah zong kan rian ah i nuam ve hna seh ti a duh.\nPhungthlukbia 8:22-31; Kolose 1:15-17\nJesuh zong vancung ah siseh, vawleicung ah siseh rian aa zuam zungzalmi a si.\nMarka 6:3; Luka 21:37, 38; Johan 4:31-38; 17:4\nJesuh nih a har tik caan hmanhah a rian kha a ṭha bik in a liim tiang a ṭuan.\n2 KAN RIAN CUNGAH A ṬHAMI LUNGPUT KAN NGEI KHO\n“Amah a rian ah a thiammi pa cu siangpahrang hna hmaiah a dirmi a si lai.”— Phungthlukbia 22:29\nKan rian ah kan i nuamh nakhnga zeinihdah a kan bawmh lai?\nPhungthlukbia 12:24; Kolose 3:22-24; Hebru 13:18\nKan rian kan i thlen khawh lo hmanhah kan lungput cu kan thlen khawh. Cun a dingfelmi le rian aa zuammi si kan duh.\nPhungthlukbia 27:11; 1 Timote 5:8; 1 Peter 2:12\nNa chungkhar kha pumsalei in na zohkhenhmi hna cu Pathian nawl na ngaihmi a si. Na rian ah ziaza ṭha na langhtermi nih Jehovah thang a ṭhatter khawh.\nExodus 20:13-15; Phungthlukbia 2:6; Rom 14:19-22; Efesa 5:28–6:4; 1 Johan 5:3; Biathlam 18:4\nRian kan i thimmi nih kanmah, kan innchungkhar, Khrihfabu unau pawl le a hleiin Jehovah kha zeitindah a hnorsuan ti hngalhthiam awkah Baibal nih a kan bawmh.\n3 A HMAANMI THIL BIAPI CHIAHNAK NIH KAN RIAN AH A KAN NUAMHTER KHAWH\n‘A biapi deuhmi thil kha hngalh i zuam.’ —Filipi 1:10, NW\nZeidah biapi in kan chiah awk a si?\nSalm 37:25; Phungthlukbia 3:5, 6; 1 Peter 5:7\nNitin na nunnak ah na herhmi kha Jehovah nih a hngalh ti kha zum.\nMatthai 6:25-32; 1 Timote 6:8-10; Hebru 13:5\nNa ngeihmi thil ah lungsinak ngeih dingin cawng.\nPhungthlukbia 10:22; Matthai 6:33; 28:19, 20; Hebru 10:24, 25\nJehovah rianṭuannak le thawngṭha chimnak ah na lungthin pe. Mah cu kan ṭuan khawhmi lakah a biapi bikmi rian a si.


Nikhat ah 1,411,777 nih an Zoh manh mi Benjamin Sum Hlathar (OFFcial VIDEO) – FIAKFAIROCK\nBy va kok on May 20, 2020\nBenjamin nih 18-5-2020 ah khan kawlhla pakhat ai chuah thar mi cu a upload i 24hr chung bak ah a zoh tu cu an tam taktak manh. A tu hi a nihnih nak a si i a tutiang a zoh mi hi 1,411,777 an tling manh cang. Nikhat ah 1000000 bak nih an zoh manh. Nikhat chung i hi zat nih an zoh cu a tam taktak ve. Kawlram koko ah cun a zohtu a karh tam manh taktak mi video pakhat a si ve lai.\nLaimi singer dang pawl he van cuaithlai le bang ah cun a men loh. Hi a hlathar hi Benben nih single in kawlhla a sak hmasa bik mi hla a si. Tuan deuh ah khan Phyu phyu kyaw thein he pakhat mirang hla an cover i tutan hi kawlhla ah cun a voikhat nak a sak mi a si.\nKan lai miphun chung in kawlram huap bak i milar kan ngeih mi hna hi a cawisan zia thiam an herh. Ben Ben te pawl le bang hi cu kawlram huap in an min a lang ve ti menmen lawng siloin hmailei ah cun a top ah a um kho ve mi dirhmun an si caah thazang pe peng ko hna usih.


NUPAWL NAN I RALRING NGAINGAI A HAU – Chin World News\nHngilh khawh loin um a that lo bantuk in I hngilh tuk zong hi minung ngandamnak caah a rak ttha ve lo.Hi pahnih chungah tutan ah vun langhter duhmi cu hngilh tuk a that lonak tu vun langhter duh mi a si lai.Korean Researcher hna nih a liamcia kum 2013 ah nu minung 650 hneksaknak an rak tuah hna.\nNupawl minung 650 chungah an hmuh chuahmi a si. Thanhnak an tuahning cun nikhat chungah suimilam 7 nak tam aa hngilh tawnmi hna cu an thi ngaih (Menstrual Cycle) mi a hnursuan khawh.Hi thil nih hin naupawi khawhnak hna kha tampi a hnursuan caah naupawi nak caan tampi hna cu hithil nih a buaiter ti si.\nDotthletnak an tuahning hmuhchuah mi cu Nikhat ah suimilam 8 renglo a hngilh mi cu zuunthum an ngei dih ti si.Takpum cawlcangh tibantuk i ralring hmanh hna sehlaw sautuk a hngilh mi hna cu an zunthlum zawtnak a santer ngaingai rih tiah thanhnak an tuah chih rih.Cun sautuk aa hngilh mi hna cu anxiety Symtom timi a chuahter i, cu nih cun lungzawtnak (Depression ) timi a chuahtertu hi a si.\nA sullam cu hi thil nih hin mental depression ngaihkhawhnak ding lam tampi a chuahter tinak a si.A hleice in nupawl sautuk aa hngilhmi hna cu Alzheimer timi zawtnak he naihniam tein an um. Suimilam 8 nak tam an i hngilh a si ahcun Alzheimer zawtnak a chuahnak dingah C-reactive protein 44% in a kaiter tiah Dr John Hopkins nih a thanh.\nHi konghe pehtlaiin minung hi kan i lo cio hna lo.Cikkhat te duak tiah mitkuh a chuakmi hna kan um tawn. Kan mitkuh zongah kan taksa nih a harhmi tiang lawng kan i hngilh hi a thami a si.Mitkuh caan paoh ah sullam um loin i hngilh hi lufah le kengfah tibantuk zong ngaih khawh a si. Ngandam a duhmi hna nih cun nikhat ah suimilam 7 nak tam in ih lo ding a si tinak a si.


Sing 4130 Kyats Buaibainak ah Dr. Sui Hingz le The Chinland Post Biaruahnak - THE CHINLAND POST\nTCP 1- Tuankil he nan ipehtlaihning na kan chim kho hnga maw?\nDr.SH 1-Tuan Kil hi hlan ah Dingdi Titiang kan zung i staff pawl he lakphak kan rak ding ti bel nain a min zong ka thei ti lo. Tukum April thla ah Chin Public Company i share kan auh lio ah a rak phan i ting 1000 ka theh ve lai a ti i cu ti cun voi tam nawn meeting a rak kai. CPC Company i office hi Hlaing ka vawlei hmun i ka office kan hman caah cu ka ah meeting a rak kai tawn i ka vawlei hmun a hmuh i hmailei ah hotel ka sak te lai ka ti i phaisa tampi ka ngeih a theih tik ah sui ka tuah timi hi a ka chimh lengmang i a ka lem tik ah mitha le mi ngei a si ve ko i a ka hlen lai tiah ka ruat lo. CPC company ah sui kan tuahti tiah a timi Mandalay um a tuanti unau pahnih zong a rak lutter hna. Cu tik ah ting a thong in share a cawmi hna nih cun an ka hlen lai tiah ka ruat lo. Kan hlen hrimhrim lai lo Bible tlaih zong ka ngam a ti cun zarh khat voikhat rawl ka ulh ti zong a ti. Pathian min put in voi tam tuk a chim tik ah Mitha miding ah ka ruat sual.\nTCP 2 – Zei rian dah nan tuanti? Tangka na cawiter bal maw?\nDr. SH 2 – Tuan Kil he zei rian hmanh kan tuanti bel lo. Pathian hmai hrimhrim ah Bible tlaih bu in Phaisa ka cawi ter bel lo. A herh zong ka herhnak a um lo.\nTCP 3- Tuankil nih sing 14,000 a ka bat an timi le nangmah nih Sing 4130 a ka bat na ti mi kong theih kan duh ko?\nDr. SH 3 – Keimah nih ting 4130 cu bank in kan nu nih a kuatmi a si i bank receipt zong kan ngeih dih pin ah amah zong nih phone le video file chung ah a wunkhan mi a um ko. Amah nih ting 14,000 a ka bat a ti mi cu amah a hmurka lawng ah a um mi bia a si. Kan nih zei hmanh kan thei lo.\nTCP 4- A nikhatnak ton lio ah Sing 6000 a ti chel, sing 5000 le tlawm pal a ka bat na ti chel a rak um i a donghnak na facebook na til ahkhan zei ruang ah dah 4130 na ti than mi ti kha na ka chim kho rih hnga maw? (a nikhatnak Hakha iton lio bia in)\nDr. SH 4 – Aw, mah kha cu ka pekmi phaisa khan sui ka pe seh law mah lio sui rate he a rak si\nTCP 5- Sachoh lo in zeitin dah Sing 4130 hi na kuat khawh.\nDr. SH 5 – CPC Public company zong ah zapi theih in share ting 1000 man ka theh ve lai a ti. Cun sui a tuah ti tiah a ti mi a hawile pa 2 zong share cawk in ting 1000 le ting 500 share cawk in director ah an rak lut ve. Cu tik ah a tuanti pa3 an rak luh tik ah an kan hlen lai i an tli lai tiah ka ruat bak lo.\nTCP 6 – Facebook Video call in Tuan kil nih tangka ipeknak le laksawng na thenhmi kong a chimmi kongah zeitin a si lai?\nDr. SH 6 – Phaisa Laksawng ka pe bel lo. Phaisa ka phalhmi le laksawng ka pek mi zong a um bel lo. A ruah hlan ah Va ka ngeih tik ah taa ah kan tlaih lai a ti i Bangkok ah kan family kan tlawng lio ah mithman (sun glasses) a ka cah i kan phorh bel. Phaisa zei hman ka pe bel lo.\nTCP 7 – Tuankil nih Sing 14000 in pe sehlaw Mah tangka vialte hi khoika dah na hman hnga?\nDr. SH 7 – Tuan Kil nih hin phaisa a ka pe bel lo i ka zaan mang hmanh ah ka mangh bel lo a ruat zong ka ruat bel lo. Ka chunmang zong ah ka ruat bel lo. Phaisa a herhmi minung zong ka si lo.\nTCP 8 – Hakha Pastor le Khua nupa hmai ah Bible tlaih in Video nan icall nak zapi sin langhter na cohlan lai maw?\nDr.SH 8 – Tuan Kil Video call chung ah Bible maw cauk maw aa tlaih zong kan thei lo. Mah caah cun a nu le a unau vialte zong nih Bible tlaih in Tuan Kil caah bia i kam dih cio hna seh. Keimah zong ka nu le ka unau dih lak Bible tlaih ding in bia an i kam ngam dih. Mah kha kha video nan kan thlak lai i zapi hmai ah nan thlah lai.\nTCP 9 – Kilte nih Viber le Facebook in lihbia aka chimter lengmang a ti I zeitin dah leh na duhmi a ummaw?\nDr. SH 9 – Lih ka chimter mi zei hmanh a um lo. A ka chimter a ti ahcun tette rak piah ko ngat seh. Keimah zong Viber le Messenger kan i chawnhnak vialte ka ngei dih ko.\nTCP 10- Kilte Tangka peknak ah Hau Za aa tel maw? Sui Hingz nih Kilter thahter a ka timh tiah Kilte a timi hi a si taktak maw?\nDr. SH 10 – Hau Za cu Mandalay ah phaisa halter ding in ka kalter mi lawng a si. Mah cun August 13 ni ah an i ton i a thaizing ah kan pek lai a ti nain zing deika te ah a rak tli diam cang. Thah a kan timh tiah a ti fawn ahcun zei ruang ahdah Hau Za te cu palek sin ah report tuah lo in amah tu cu khuathlang lei ah a tlik. A mah a hman ahcun Hau Za te nih thah an ka timh tiah Mandalay palek sin ah report tuah colh ding a si nain khuathlang lei ah a tlik mi hi amah 100 ah 100 a hman lo ruang ah Mizoram ah a tlik nak hi a si ko.\nTCP 11 – Kilte nih Tangka cawihnak le I pehtlaihnak vialte delete dih, Tangka cawihnak zong sachoh kan tuah lo a timi hi a dik maw?\nDr. SH 10 – Ka delete ter bel lo. Kan i chawnhnak vialte messenger le viber a um dih ko.\nTCP 12 – Aizawl nan kal ti thawng kan theih. Kilte tonter kho lo dingin rian a tuantu mi/bu an um sual maw?\nDr. SH 12 – Aizawl kan kal. CNF chungtel Pu Lalramlawma Chhangte (Lawma) nih a inn ah aa chiah i thaizing 11 am ah kan tonter hna lai a ti i a zaan 8 pm hrawng ah a tli cang tiah thawng a kan thanh.\nTCP 13 – Kilte he rian nan tuannak hi nan nu nih a thei maw?\nDr. SH 13 – Kan nu nih a theih dih. Phaisa kuatu zong a mah a si. Kan nu i a coffee dawr zong ah a ra i coffee zong kan ding ti i saupi bia zong an ni ruah. Rawl zong kan ei ti hna.\nTCP 14 – Kilte nih nan Company (CPC) ah sing 100 a pekmi hi a dik maw? Atu thil nihhin Chin Public Company riantuannak a dawnh lai tiah na ruat maw?\nDr. SH 14 – A dik. Ting 1000 theh ding a si i 10% ting 100 a theh cang.\nTCP 15 – Nan nu Esther Yatana min in Tuan Kil he aa pehtlaimi aa pehtlaimi minung (5) pah 685/2018 Penal Code 420 lih ruang Report nan tuah tiah kan theih. Minung (4) an tlaih cang hna tiah Chin World ah na chimmi kha aho pawl dah an si.\nDr. SH 15 – Penal code 420 in case kan file i minung pa 5 an tlaih cang hna. A chungle le a tuanti hawi pawl an si.\nTCP 16 – Zapi sin Biacah chim duhmi zeidah a um?\nDr. SH 16 – Keimah lei in 100 ah 100 ka hman ruang ah mah bantuk thil hi ka tuah ngam mi a si ti hi theihter kan duh hna. 1\nTCP 17 – Tuan Kil sin biacah duhmi\nDr. SH 17 – Laitlang zong ah na hlenmi hna le lungfak in na chiahmi hna tampi an um tiah kan theih. Cucaah na sual i ngaihchih law palek sin ah i ap law na caah a tha bik lai.\nPrevious Thantlang Market Sa Cuai Tickle An Thumh Nain Sa Cuaikhat 8000 A Phan\nNext SING 4130 KYATS BUAIBAINAK AH TUAN KIL LE THE CHINLAND POST BIARUAHNAK


Salai Lung Thli Tum: Vawlei cung ka huam lo bik rian cu ramkhel/politician rian khi a si. – Myanmar Chin\nVawlei cung ka huam lo bik rian cu ramkhel/politician rian khi a si.\nSalai Lung Thli Tum nih “Vawlei cung ka huam lo bik rian cu ramkhel/politician rian khi a si.” a ti nain zeiruangah hitluk in CNLD a doh ko hnga ti hi ruah awk a tlak taktak .\nCNLD cu hruaitu upa an dihlak in a soisel hna lawng siloin Party a that lo ning tiangin niikhat ah voi khat poah cu a tial. Chinmi nih an phomh chih ve. Niikhat ah voi khat poah Politic kong a chim nain” Vawlei cung ka huam lo bik rian cu ramkhel/politician rian khi a si.” tiah a tial than fawn.\nAmah tial ning tein>>\nVawlei cung ka huam lo bik rian cu ramkhel/politician rian khi a si. Thiltha tuah zong ah soisel an tong, thilchia tuah zong ah doh an tong. An pum retheih lawng si lo, an lungthin le an cuap tiang re a thei.\nKeimah hrim nih zaan hngilh kho lo voi tamtuk ka tuah hna i zaran cu ‘kai phuak’ tiah i ngol thai a fawi ko lai 😊.\nCNLD hruaitu kong a rak tial mi>>\nChairman sinak kha ‘pupa ro’ bantuk ah a ruatmi CNLD chairman pathum\nZohchia tuk in 2015 ah an sung caah ‘a si kho ti lo, kan i fonh hrimhrim a hau’ timi biachahnak an tuah. Nain, kum 3 hrawng chairman sinak an i cuh i an mualpho beh, an lungdong hnu ah pathum nih chairman an tuan thai.\nMah hna pathum(No Than Kap, Ngaisak le Zozam) hi chairman caah aho tal hmanh nih kan thimmi an si lo, anmah nih chairman sinak kha ‘pupa ro’ bantuk in ‘keimah ta a si, hohmanh nih an ka chut kho lo’ timi ruahnak an ngei. Hi ruang ah luthum an umnak a si.\nAn i thawh riangmang i Chin timi min an hman ruang menmen ah ‘Chin miphun aiawhtu party kan si, thazaang a kan pe lomi poah cu miphun a daw lomi nan si, NLD cu Kawl party a si, NLD tanh cu Kawl miphun tanh a si’ tiin miphun thleidannak kha an thazaang caah an zuar.\nCNLD nih an party hruaitu thim an duh ahcun fawi tein an tuah khawh ko. Ram tha i party hruaitu an thim hna bantuk in mipi thimter ding cu a har deuh lai, nain phaisa tam dih loin pengkip EC nih thim khawh a si. Mah zong cu luthum nih an duh lo. Hruaitu sinak kha ‘Pathian nih anmah ca thengte ah pekmi Pathian ro’ bantuk ah an ruah.\nHi bantuk aa-naa-sin ruahnak a ngeimi hruaitu hi Nothankap tapeh CNLD member ca lawng ah si lo, Chin miphun kan dihlak caah tihnung bikmi an si.\nNote: Mipi nih hruaitu thim ding sisehlaw David Ngaisak cu thim a tlak tiah ka ruahmi a si. A dang pahnih cu ‘no’ bak si.


Nupi le fa a ngei lo mi nih kan ram chuahtak in a zaam mi pawl cu. – Lai Lungrawn Post\nKeimah Telh In Ningzak Bak Nan Si Kan ram cu a buai chin lengmang,kan miphun chungin thihnak a tong mi le hliam a tuar mi an karh chin lengmang ve,Khuapi,khuate kiing dipdep tein a um cang i,Ar hmanh tthittha in an khuang ngam ti lo i,mituksum in uico an bo tawn ti a si.\nKan Miphun Kum a umpa cang mi,kum 30 in a cung lei nupi pasala ngei cang mi hna kha cu phundang deuh an si i ruahthiam cio an si ,,asinain,kum 16 in 40 kar a nungak ko mi le a tangval ko mi hna nih kan ram a buai ti i zaam ah a hnawh bak in kan van ihnawh ko hna hi cu kan ram hi a daw taktak mi an hei tlawm dah aw ti hi ka ruat.\nNupi pasal a ngei cang mi le te le fa he khua a sa cang mi,cun,tarnu tarpa hna cu himnak duh i an zaam zong ah theihthiam dih an si ko lai dah.Asinain,Nupi le tefa dawnkhan tu zong a ngei lo mi nih ke kiak hnik in zaam hi cu,Min Aung Hlaing le a nau le nih kan chuaktuk lai.\nKan ram le miphun kan luatnak ding kan caantha a si ti kan theih i,a zaam cang mi ngaknu tlangval hna nih miphun le ram caah va kan kiarpiak tthan ulaw,kan miphun le ram cu,Bawipa bochan bu in va chanhchuak hram dingin kan nawl hna.theiter nak Nupi le fa a ngei lo mi nih kan ram chuahtak in a zaam mi pawl cu,keimah telh in ningzak taktak kan si saya Tin Duh Thang.


Nihin Thantlang Kahdohnak Ah,Salai Tum Kio Cu Ramle Miphun Caah A Nunnak Aliam – Chintanbo\nNihin April 12, zaanlei ah Thantlang khuachung ah SAC ralhrang le CDF-Thantlang karlak kahdohnak a chuak i CDF-Thantlang ralkap “Salai Tum Kio nih ram le miphun caah a nunnak a pek, tiah thawng kan theih.\nCDF-Thantlang lei in a dang ralkap pakhat zong hliamhma a pu i, SAC ralhrang lei mithi/hliampu an um le um lo The Chin Journal nih fiang in kan thei kho lo.\nSalai Tum Kio hi SAC ralhrang sniper nih a khen caah a nunnak a liam, tiah kan theih.Crd: The chin jounal.\nTHAWNG DANG A thar in kahdohnak a fahnak hmun Laykekaw khuathar ah SAC vanlawng nih mi aa palh sual ruangah anmah lei tu bomb a thlak hna i, a thi mi an tam, tiah KNLA phufonh nih an chim.\nKahdohnak ni zeimawzat a dai cang mi Laykekaw khuathar ah April 10 zinglei tuan nawn ah SAC ralkap cu rallam hmunhnih ah sial in an luh ruangah KNLA phufonh he an i kap. SAC ralkap 30 leng an thi i an ruak cu nihin tiang an char rih hna lo, tiah KNLA phufonh nih an chim.\nSAC ralkap brigade 44 in captain pakhat tlaih a si i, hriamthil zeimawzat zong an lak, tiah theih a si.SAC ralkap a thi le hliam tuar an tam caah vanlawng nih kah a bomh hna i bomb zong a thlak. Vanlawng nih bomb thlak aa palh i SAC ralkap tam tuk an thi nain a thi mi zat cu fiang in theih a si lo.\nPhayakung pawng ah bomb a tla i a pawng kam ah hliam tuar mi palik an an um. Kahdohnak a chuah lio a si caah an ruak an char kho hna lo. A cheu cu an pum an i thencheu i, cheukhat cu mei nih a kangh hna,” tiah an chim. KNLA ralkap pakhat nih a chim.\n“SAC vanlawng nih Bomb a thlak hi zanlei sang ah a si i, bomb a tlaknak hmun cu a hmuitler ngai. Chemical sii aa tel ti kan theih colh. Ti ah hnim mi thilri ciar in kan hnar kan i huh. Bomb khu aa hamh mi le aa dawp sual mi cu an ri i an luak zong a chuak,” tiah KNLA lei nih an chim.\nDecember 15 khan SAC ralkap le KNLA cu an i doh lengmang caan karlak kahdohnak a daih hnu ah April 11 ah fak ngai in an i kap ṭhan. Kahdohnak a chuah ruangah tualchung mi hna cu Thailand-Myanmar ramri Tawngyin, tiva kam le a himnak hmun ah an zaam hna i, atu tiang an chuah khua ah an kir kho rih hna lo.


Dawtu ichiah nakcun keimahtein inuam kho dingin ka um tiah a chimtu Mi Sandi - Khuaruah Har News\nDawtu ichiah nakcun keimahtein inuam kho dingin ka um tiah a chimtu Mi Sandi\nMi Sandi nihcun dawtnak he pehtlaiin a dirhmun cun fianghlantein arak phuan. Mi Sandi nihcun mah nuamtein a chiahkhotu dingmi aton tik lawngah dawtu konglam cu aruahte tiah dawtnak he pehtlaiin a dirhmun le lungput cu fianghlang tein arak phuan. Interview antuahnak ahcun “keimah nuamtein aka chiah khotu dingmi cu ka thim telai tiah arak chim.\nKeimah nuamtein a ka chiahkho tu dingcu dawt zong ka zuam velai tiah arak chim. Lungthin lei nihcun duhdawt tukmi asiko nain harnak akan petu hna va dawt cu zeihmanh san atlailo. Keimah le keimah ka dawt khawh lawngah midang zong ka dawt khawh lai caah nuamte um dingin ka tim. Keimah nuam dingin a ka chiah ruangah inuamh timi zong asilo. Nuamtein aka chiah khawhlo asiah cun Bye Bye asiko” tiah arak chim.\nMi Sandi nihcun dawtnak konglam he pethlaiin alungput ningcu a hlachung zongah arak langhter len hna tiah theih asi. A hnubik achuam mi amah pumpak album “Tharikhay” timi ahcun nungak tlangval hna ithen nak lei hawihin asakmi an tam ngai tiah amah nih arak chim chih. “Zayban” timi hla hmangin hlawhtlin nak acotu Mi Sandi nihcun dawtnak leiah cun keimah le keimah ka zuarchuak rihlo tiah arak chim.\nNain a chim thanmi pakhat ahcun dawtnak he pehtlaiin cun ka rak tawnmi atamtuk cang(ka upa cang) ti zong in arak chim. Nuamnak mahtein iserchuah cu nuamtuk mi ah karuah cang tiah Pixy tamhnak thilri pholangh nak puai zawh pahin arak chim. “Dawtnak he pehtlaiin cun zeihmanh a hmunlo timi cu ka theih cang, nuva sihnu zongah buainak arak chuah cang ahcun ithen than khawh asi. Keimah pumpak zong midang zun tuarin karak um ve cang tikah hin mizeihmanh lungthin dihlak pekin dawt ka duhtilo.\nZeibantuk thi hmanh ka ruahchan duhtilo. Dawtnak he pehtlaiin chim ahcun dawt cu ka dawt ko nain ka nghakchiatlio bantuk khan cun ka daw khoti lo” tiah arak chim. Hlasakthiam Mi Sandi cu ringawn vawlei cungah hlawhtlin nak aco lawng siloin chaw kawlhawlnak dang lei zongah a zuamtuk mi asi. MY Boo timi mino hrukaih thilthuam hnacu a zuar chuah pinah amah pumpak zohkhenh nak in restaurant pakhat zong a tuah ti asi.\n← Italy ram nihcun coronavirus mizaw hna he pehtlaiin ngaihchiat awktlak biachahnak arak tuah\nCovid-19 ruangah puai kai zong kaa din rih chung tiah achimtu Phyo Phyo Htwe →\nKum 60 chung thetse lawng arak eitu le voikhat hmanh sibawi sinah arak izohter ballot u kum 78 tarnu\nDR.Lalmuanzovi KVK Principal cu ruahlo pi in a nunnak aliam\nApple Suimilam (Watch) Ruangah Thihnak In A Luat Mipa\nKorea Ram Um Kawlram Mi Cu Coronavirus Ruangah Harnak Fakpi An Tawng (+Video)\nTuzan Benjamin Sum Hlasak Mi Nih Cun Mipi Lawng Hmanh Si Lo In Judge Te Tiang A Lawmhter Ngai Ngai\nTotal 34520 313148\nToday 156 208\nThis Week 156 4681\nThis Month 1144 23888


Ralkap Nih Ramkhel Thongtla Ko Kya Poh An Thah - News and Media\nShan ramkulh , Danu hmunhma ,Ywa Ngan peng Ywamah sang ah an tlaih mi ramkhel thongtla Ko Kya Poh (ကိုကျားပေါက်) cu SAC ralkap nih bomb puahhnawh in an thah tiah tualchung mi hna sin in theih a si. Ko Kya Poh hi Ywa Ngan(ရွာငံ) khuapi Hmyokone(မြိုကုန်း) sang ah a ummi a si i kan hnu thla ah khan SAC nih an tlaih, A inn cu SAC nih tawh an hrenh piak i.\nSAC ralkap nih umhmun khuarnak ah an hman. A inn chung ah an hren peng, an tlaih nak hi a sau pah cang i a inn ah bomb an hmanh i an puah hnawh tiah theih a si. Ya Ne(ရနဲ) khuakomh Minpalawng(မင်းပလောင်) khua zong ah April 11 ah rallam hmun 2 ah an sial i PDF pawl an kawl hna. Zaan ah Minpalawng khuachung ah mino 10 nak tlawm lo an tlaih hna i an kal pi hna tiah theih a si. Crd – TCP


Aung San Suu Kyi nih 'Unicode hmang cio hna usih' ati | THE CHIN EXPRESS\nAung San Suu Kyi nih ‘Unicode hmang cio hna usih’ ati\nComputer le phone hman tikah ramkip level he aa khatmi Kawlca ṭialnak Unicode hi October 1 thok in hmang cio usih, tiah Ruahnak Petu Daw Aung San Suu Kyi nih forhfialnak a chim.\nTuni ah Naypyitaw um MICC 2 ah tuahmi ramkip standard a simi Unicode hmannak puai ah Pi Suu Kyi nih forhfialnak bia a chim hi si.\nKan ram ṭhanchonak ding caah a biapi tuk vemi Unicode system ah kan i ṭhial tik ahhin harnak tete cu kan tong ko lai nain, kan tei khawh ko lai ti ka zumh, tiah Suu Kyi nih a chim.\nUnicode in ṭialmi Kawlca cu Google translate hmangin ramkip holh ah thlen/leh khawh dih asi lai i, ramkip holh vialte zong Kawlca in rel khawh dih an si lai.\nNa phone le computer ah Unicode na khumh ahcun internet ah Kawlca in na duhmi paoh na kawl khawh lai. Gmail, Youtube, Facebook, Wikipedia, tbk., Kawlca in na hman khawh dih lai.\nVawlei cung ramkip ah zuarmi Microsoft Windows, Mac, IOS, Android, tbk., le software vialte zong Unicode lawngte in tuahmi an si caah Kawlram zong nih Unicode hman a duhnak si.\nHmailei cun Kawlca relnak caah font khumh len zong a hau ti lai lo. Phone le computer vialte ah Kawlca relnak Unicode font a um cia dih cang lai. Atu zong iPhone IOS 13 le Apple computer ahcun Apple nih a chiah cia cang..\nKawlram ah phone a hmangmi million tampi an um cang. Atu lio internet hmangtu tam deuh cu an phone le computer ah Unicode an khumh rih lo. Zawgyi peng an hmang rih. Unicode hman viarnak ding ahcun caan tlawmpal a rau rih lai, tiah thil sining hlattu hna nih an chim.\nNa phone le computer ah Unicode khumh na duh ahcun Mah Hi Hmet law khumhning na hmuh lai.